הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 100, 2017-01-25 09:30

רועי פולקמן: בוקר טוב.

רועי פולקמן: אני מתכבד לפתוח את ישיבת הוועדה המיוחדת לדיון בהצעת חוק שירותים פיננסיים חוץ מוסדיים.

רועי פולקמן: כמו שאתם יודעים יושב-ראש הוועדה מונה להיות שר הכלכלה.

רועי פולקמן: אני אמלא את מקומו בשבועיים הקרובים.

רועי פולקמן: אנחנו נתקדם עם החקיקה החשובה.

רועי פולקמן: אנחנו גם מבינים את הרגישות ואת הצורך של משרד הספורט ושל הטוטו לסיים את העניין הזה.

רועי פולקמן: אנחנו אכן מחויבים לכך ונעבוד על זה במרץ.

רועי פולקמן: בוצעה העברת מקל אינטנסיבית כי לא נייצר עיכוב.

רועי פולקמן: כמו במרוץ שליחים אין האטה במרוץ.

איציק שמולי: אדוני, לפני שאתה מתחיל את ההקראה או את הדיון אני מבקש להעיר לסדר הדיון.

רועי פולקמן: ברור.

רועי פולקמן: בסדר גמור.

רועי פולקמן: אני רק אציג מה מתוכנן לסדר הדיון היום אחרי השיחות שלי עם משרד התרבות והספורט, עם משרד האוצר ועם הצוות המשפטי של הוועדה.

רועי פולקמן: החלק הראשון של הדיון יהיה משהו שאנחנו גוררים כבר כמה דיונים – המצגת של האוצר לגבי מרוצי הסוסים.

רועי פולקמן: כל הזמן עלו פה הערות למה הוחלט לגבי מרוצי סוסים, ויש לעניינים האלה נימוקים משמעותיים שאין לגביהם כבר מחלוקת.

רועי פולקמן: אבל אנחנו כן מתכוונים להציג כמה דקות למה מרוצי הסוסים, ולמה הוחלט.

רועי פולקמן: זה יהיה בתחילת הדיון.

רועי פולקמן: הדבר השני שיקרה לאחר מכן – הופץ נוסח עם כל מיני תיקונים ושינויים.

רועי פולקמן: כל החלקים שבהם היו שינויים מהותיים שלא היו בנוסח הכחול המקורי, כמובן, היום לא תהיה הקראה שלהם ולא יוצבעו היום.

רועי פולקמן: אז שכל חברי הכנסת יהיו רגועים.

רועי פולקמן: יוצגו השינויים.

רועי פולקמן: אם יש הערות לגביהם – ייאמרו.

רועי פולקמן: אנחנו נביא נוסח מתוקן להקראה ולהצבעות בשבוע הבא.

רועי פולקמן: יש חלק בחוק שאין לגביו ויכוחים וגם אין שינויים משמעותיים מהנוסח הכחול – זה פרק הלגבנת ההון.

רועי פולקמן: אותו נקרא, ועליו גם נצביע היום.

רועי פולקמן: זה חלק שאין לגביו שינויים מהותיים.

רועי פולקמן: הוא מוסכם על כל הגורמים המקצועיים.

רועי פולקמן: כל הסוגיות הנוספות שמופיעות כאן – נתייחס אליהן בנוסח שקיים כרגע, נדייק אם יש עוד הערות שצריכות להישמע, ונביא נוסח נוסף מוסכם בהתאם להערות האלה.

רועי פולקמן: חבר הכנסת איציק שמולי, בבקשה.

איציק שמולי: תודה רבה, אדוני היושב-ראש.

איציק שמולי: אני מבקש שלוש הערות קצרות.

איציק שמולי: אני, כמובן, מברך את יושב-ראש הוועדה היוצא אלי כהן.

איציק שמולי: אני בטוח שהוא יהיה שר מצוין.

איציק שמולי: צר לי שלא אתה תהיה היושב-ראש הקבוע של הוועדה הזאת.

איציק שמולי: אתה מבחינתי הכי ראוי לזה.

איציק שמולי: לגבי הנוסח שהופץ יש לי שלוש נקודות: א', לגבי הזכיינים – אני נפגשתי עם הזכיינים ודיברתי איתם במשך כל השבוע.

איציק שמולי: אני מתרשם שההתקדמות איתם היא לא רצינית.

איציק שמולי: אתמול נשלחה להם הצעה שלא שיפרה כמעט במאומה את ההצעה שהייתה מונחת קודם לכן, ואני לא חושב שיש הפנמה למה שהולך לקרות למשפחות האלה.

איציק שמולי: ועוד משהו שהוא לא לכיוון האוצר – אני עוקב אחרי השמות של הזכיינים שבאים לדיונים, ואם אני אשמע שיש זכיינים שסומנו ולא יעבדו איתם יותר או יקרה להם משהו רע – אני אומר לכם, אני אנהל מלחמת חורמה נגד מי שיעשה את זה.

איציק שמולי: אני אומר את זה באופן חד-משמעי: אם שערה משערותיו של אחד הזכיינים שבאים לפה ומדברים באופן חופשי תיפול, אני אנהל נגדכם מלחמת חורמה.

איציק שמולי: שנית, לגבי העניין של הנוסח בהקשר של הפרסום במדיה.

איציק שמולי: מנכ"ל משרד האוצר היה כאן, ואמר דברים מאוד ברורים – "Read my lips", וכל הדברים האלה.

איציק שמולי: מה שמופיע בנוסח לא תואם את ההתחייבות של מנכ"ל האוצר.

רועי פולקמן: אכן ידוע ויטופל.

דוד ביטן: לא ידוע.

דוד ביטן: הם לא יכולים לעשות מה שהם רוצים.

רועי פולקמן: יטופל.

רועי פולקמן: לא מקריאים את זה ולא מצביעים על זה היום.

דוד ביטן: זה לא שייך.

דוד ביטן: זה עניין עקרוני.

איציק שמולי: דבר שלישי - -

דוד ביטן: - - - את התיקון הזה לחוק.

רועי פולקמן: אני מיד אתייחס לזה.

רועי פולקמן: אבל אכן יטופל.

רועי פולקמן: מיד נגיד את הנקודות.

רועי פולקמן: הנקודה שהעלה עכשיו חבר הכנסת איציק שמולי ידועה ותטופל.

איציק שמולי: דבר שלישי – לפני שיראו לנו עד כמה ההימורים זה דבר ממכר, לדעתי, ההתמכרות הקשה ביותר בחדר זה של האוצר לשיכרון הכוח שלו.

איציק שמולי: אני ראיתי את סעיף 4ד, לזה שפתאום לנוסח הזה של ההימורים והגבלת ההימורים החוקיים נכנס הסיפור של הגבלת הכהונה של המנכ"ל.

איציק שמולי: ככה מתנהגת מאפיה - -

רועי פולקמן: איציק, סליחה, זה לא במקום.

איציק שמולי: כן, רועי.

רועי פולקמן: אתה באופן כללי תומך בקצובות כהונה באופן רחב.

איציק שמולי: אין בעיה, אבל אי אפשר לנתק את זה מההקשר.

איציק שמולי: שמו פה אקדח על השולחן - -

<קריאות: - - -

איציק שמולי: למען הגילוי הנאות מעולם לא פגשתי את המנכ"ל של הטוטו.

איציק שמולי: את המנכ"ל של הפיס פגשתי בהיותי יושב-ראש התאחדות הסטודנטים, ועשינו פרויקט מלגות ביחד.

איציק שמולי: אני לא מכיר אותם, לא נמצא איתם בקשר אישי.

איציק שמולי: אבל אני סולד משיטות כאלה שככה פועלים כדי לייצר שינויים בכנסת.

איציק שמולי: הדבר האחרון, לגבי הסוסים – אני מבקש לדעת איפה אנחנו עומדים ביחס למשא ומתן בין החברה האנגלית לבין האוצר.

<קריאה: לא דיברו.

איציק שמולי: רגע, אני מדבר עם היושב-ראש.

איציק שמולי: ההערכות הן סותרות.

איציק שמולי: כשאומרים מאתיים מיליון המנכ"ל של האוצר אומר, אתם מדברים שטויות.

איציק שמולי: אני אומר את הדבר הבא, ואני לא רוצה להפתיע אף אחד.

איציק שמולי: עשיתי את זה ברפורמה הקודמת, ואני מכבד גם את מנהלת הוועדה.

איציק שמולי: אם הסכום שיהיה זה מאה חמישים-מאתיים מיליון אני אניח פה מאות הסתייגויות מה לעשות בסכום הזה כאלטרנטיבה; מה לעשות עם מאתיים מיליון שקל האלה ברווחה, בבריאות ובחינוך.

איציק שמולי: אני רוצה לדעת – וזה לגיטימי, אדוני היושב-ראש, כחבר כנסת – על מה אנחנו הולכים להצביע.

איציק שמולי: אני מצטער, אני אדלג בין הוועדות כי יש לי דיון מקביל בחינוך.

איציק שמולי: אז לא להיבהל – אני חוזר.

רועי פולקמן: בסדר גמור.

רועי פולקמן: אני רק רוצה לומר שיהיה ברור – אין שום סכום כזה, לא הסתובב מעולם סכום כזה.

רועי פולקמן: זה רק ניסיון לעשות סוג של עיגון של מספרים שאומרים פה הזכיינים.

רועי פולקמן: ההפסדים לא קרובים בסדרי הגודל שלהם למספרים האלה.

רועי פולקמן: מדובר על עשרות בודדות של מיליונים במקרה הקיצוני.

רועי פולקמן: לכן אין שום דבר דומה לזה.

איציק שמולי: אני מתכוון לאנגלים.

רועי פולקמן: זה לא קרוב לכלום שרלוונטי לדיון.

רועי פולקמן: זה שהם אומרים את המספרים האלה זה ברור, יש להם אינטרס.

רועי פולקמן: אבל לא יהיה דיון רציני עד שהדברים לא יתקדמו.

רועי פולקמן: זה ברור.

רועי פולקמן: לא יכול להיות דיון רציני.

רועי פולקמן: כל הסעיפים הנוספים שנמצאים פה - -

דוד ביטן: זה בא עכשיו מטעם הוועדה.

רועי פולקמן: לא, לא.

רועי פולקמן: זה לא בא מטעם הוועדה.

דוד ביטן: למה לא?

רועי פולקמן: אני אסביר.

רועי פולקמן: יש דיונים שמתנהלים באינטנסיביות בגלל הדיונים פה בין משרד המשפטים, משרד האוצר ומשרד התרבות והספורט ונציגי הטוטו.

רועי פולקמן: לכן נכנסו כמה תיקונים.

רועי פולקמן: הדברים שלא בוצעו קודם לא יוצבעו היום.

רועי פולקמן: אנחנו מכירים את ההערות, ודברים יובאו בהסכמה.

דוד ביטן: אמרת שרק פרק אחד יוצבע.

רועי פולקמן: רק החלק של הלבנת הון.

דוד ביטן: אני אומר לכם, האוצר, אני יושב-ראש הקואליציה.

דוד ביטן: אני לא רוצה לעשות לכם בעיות.

דוד ביטן: אבל אתם לא שומעים מה אנחנו מדברים.

דוד ביטן: זאת הבעיה העיקרית שלכם.

דוד ביטן: דיברנו והייתה התחייבות של מנכ"ל האוצר, ובזה סיימנו את העניין של הפרסום.

דוד ביטן: בזה לא יהיה שינוי גם אם החוק לא יעבור.

דוד ביטן: אין נגיסות ממה שסוכם עם מנכ"ל האוצר.

דוד ביטן: המנכ"ל יבוא, הוא מייצג אתכם.

דוד ביטן: זה מה שסוכם בינו לבין חברי הכנסת ובינו לבין הוועדה.

דוד ביטן: לכן בעניין הזה לא יהיה שום שינוי בשום מקרה.

דוד ביטן: אין לכם גם מה לנסות לשכנע אותנו.

דוד ביטן: שנית, הנושא של מנכ"ל הטוטו לא היה בעותק הראשון.

דוד ביטן: אני כבר אומר לך שאני אומר "נושא חדש".

דוד ביטן: זה לא יעבור פה, זה יחזור לוועדת הכנסת.

דוד ביטן: אתם רוצים ללכת בצורה הזאת?

רועי פולקמן: אני רק מציע שהנושא החדש תציג כשנגיע לזה.

רועי פולקמן: נדבר על זה לקראת יום שני.

רועי פולקמן: אם יהיה צורך נעלה את זה.

רועי פולקמן: כרגע אין צורך בזה.

דוד ביטן: אני אגיד נושא חדש.

דוד ביטן: ואז זה ייתקע בוועדת הכנסת, והחוק לא יעבור.

דוד ביטן: דבר שלישי, ביקשנו שיהיה סיכום עד כמה שאפשר עם הטוטו כדי שיהיו כמה שפחות מחלוקות.

דוד ביטן: אני לא יודע אם ישבתם או לא יחד.

דוד ביטן: אני מקווה שתוכלו לשבת ולסיים את העניין.

דוד ביטן: לגבי הסוכנים – אולי צריך שיפור.

דוד ביטן: אבל עדיין ההפרש בין מה שמקבלים היום לבין מה שאתם מציעים בחוק זה באמת הפרש בעייתי ומוגזם.

דוד ביטן: אתם צריכים לראות מה אתם עושים.

דוד ביטן: דבר אחרון – אתם צריכים לשבת עם ראש עיריית דימונה.

דוד ביטן: האדם הזה בעקבות החלטת ממשלה התחייב, הוציא כספים – אתם צריכים להחזיר לו אותם.

דוד ביטן: שיהיה ברור.

דוד ביטן: לגבי החברה האנגלית – אמרתם שאנחנו גורמים לכם לנזק בכך שאנחנו מדברים על זה אז אנחנו לא נדבר על זה.

דוד ביטן: אבל אנחנו צריכים לדעת כמה עולה לנו הסיפור הזה.

רועי פולקמן: כן, מיד.

רועי פולקמן: בבקשה, חבר הכנסת גואטה.

יגאל גואטה: תודה, אדוני היושב-ראש.

יגאל גואטה: אני מצטרף לברכות ליושב-ראש הוועדה הקודם אלי כהן - -

דוד ביטן: אני מברך את יושב-ראש הוועדה הזמני.

יגאל גואטה: בשמי ובשם דוד ביטן - -

רועי פולקמן: מרוב ברכות - -

דוד ביטן: קיבלתי טלפון מעזריה.

דוד ביטן: אמרה לי, תגיד "זמני".

דוד ביטן: אז אני אומר "זמני".

רועי פולקמן: הכול בסדר.

רועי פולקמן: אנחנו אנשי מילה.

רועי פולקמן: מבחינתנו רק לסיים את הטוטו, כל השאר לא חשוב.

יגאל גואטה: ברכות לאלי כהן, יושב-ראש הוועדה, שהתמנה להיות שר הכלכלה.

יגאל גואטה: אין ספק שהוא יעשה עבודה מקסימה.

יגאל גואטה: ברכות לרועי שהתמנה לשבועיים - -

רועי פולקמן: הכול בסדר.

רועי פולקמן: אנחנו פה כדי לסיים את החוק של הטוטו.

יגאל גואטה: בקיצור ברכות לכל מי שמתמנה.

רועי פולקמן: אני הבעתי את דעתי בישיבה הקודמת שכנציג מפלגת ש"ס אנחנו מתנגדים בתוקף לכל דבר שקשור להימורים.

רועי פולקמן: מצדנו שיסגרו בכלל את כל ההימורים.

רועי פולקמן: הבאתי את דברי פלא יועץ שכתב לפני מאתיים חמישים-שלוש מאות שנה.

רועי פולקמן: הוא כתב: "סופם שמכלים את חייהם, ימיהם ואת לילותיהם, והורגים את נשיהם ובניהם מתים ברעב" – על כל מי שמשחק בקובייה ומהמר.

רועי פולקמן: אז הדברים הם מספיק חמורים.

רועי פולקמן: בזמנו כשדיברתי נגד ההימורים רצו לפתוח קזינו באילת.

רועי פולקמן: השר יריב לוין שאל אותי אם קראתי את הדוח שלו.

רועי פולקמן: אמרתי לו, עם כל הכבוד לדוח שלך הפלא יועץ כבר כתב לפני מאתיים חמישים שנה בדיוק מה שקורה עם המהמרים האלה.

רועי פולקמן: כולנו יודעים שזה פוגע בשכבות החלשות בלבד.

רועי פולקמן: זאת הסטטיסטיקה בכל העולם, שמי שנפגע מההימורים האלה זה השכבות החלשות.

רועי פולקמן: מה שמעניין אותנו פה זה השכבות החלשות, ואין לנו שום רצון לחזק את ההימורים.

רועי פולקמן: אבל יחד עם זאת צריך להסתכל מי באמת השכבות החלשות פה.

רועי פולקמן: בראש ובראשונה ברור שצריך לדאוג שלא יהיו הימורים כדי שהשכבות החלשות לא ייפגעו כשהם באים ב-28 בחודש עם הכסף של ביטוח לאומי, וכבר מסיימים אותו שם.

רועי פולקמן: הם מבחינתנו החלק החזק שצריך להגן עליו.

רועי פולקמן: הבעתי את דעתי בישיבה הקודמת שחוץ מזה שמוציאים להם את ההימורים לא ראיתי שיש תכנית לטפל בהם.

רועי פולקמן: ראיתי את כל הכותרות שדואגים לחלשים.

רועי פולקמן: כולם רוצים לדאוג לחלשים.

רועי פולקמן: אבל באמת דאגה לחלשים אני לא רואה, כי לא ראיתי שמישהו דאג לתכנית למהמרים האלה.

רועי פולקמן: דיברתי על זה בפעם הקודמת – זה לא מעניין אף אחד.

רועי פולקמן: אני נולדתי בקריית שמונה וגדלתי בפרדס כץ, ואני מכיר את המהמרים האלה מקרוב, מתוך הבית.

רועי פולקמן: לא צריך לספר לי עליהם.

רועי פולקמן: אם הם לא יהמרו על סוסים הם יהמרו על מכונות, ואם הם לא יהמרו על מכונות הם יהמרו על משהו אחר.

רועי פולקמן: מי שמכיר את נפשו של המהמר מבין שזאת התמכרות לכל דבר ועניין.

רועי פולקמן: אם הוא לא יהמר על מכונות, הוא יהמר על סוסים, ואם לא על סוסים – הוא יהמר עם מישהו על גוגואים – מי זורק הכי קרוב לקיר.

רועי פולקמן: הוא כבר ימצא על מה להמר.

רועי פולקמן: לא ראיתי שום תכנית לטיפול במהמרים.

רועי פולקמן: כולם מספרים שדואגים למהמרים - -

רועי פולקמן: שרעבי, ברשותך.

רועי פולקמן: אני מבין שיש שם דיונים בצוות שלך.

רועי פולקמן: אם אתה יכול עוד שתי דקות, אנחנו ניתן לכם את כל המקום היום.

יגאל גואטה: לכן אנחנו סתם מפספסים את העיקר.

יגאל גואטה: אי אפשר כל היום לדבר על כותרות, שדואגים לחלשים ולמהמרים, אבל לא באמת דואגים למהמרים כי אין פה שום התייחסות איך דואגים לאנשים האלה כדי לפתור את הבעיה שלהם.

יגאל גואטה: מבחינתי כל הזכיינים הם גם שכבות חלשות בדיוק כמו המהמרים.

יגאל גואטה: מעבר לזה שיש כמה תחנות בודדות שהן ענקיות, בסך הכול מדובר באנשים שמתפרנסים למחייתם.

יגאל גואטה: זה לא נעים לשבת בביתנים האלה.

יגאל גואטה: זה אנשים שמביאים את פת לחמם הביתה, ואני לא שומע שמתקדמים איתם בנושא שלהם.

יגאל גואטה: בעניין קצובת הכהונה של המנכ"ל – היושב-ראש ביקש לא להרחיב על זה, אבל זה מעשה בריונות לכל דבר ועניין.

יגאל גואטה: אני מהקואליציה, כן, אבל רועי, זה מעשה בריונות.

יגאל גואטה: וכשאומרים, עכשיו זה פה, אבל לא נדון על זה, זאת לא שיטה, זאת לא דרך.

יגאל גואטה: זה קצת לזרות חול בעיני הוועדה ובעיני כולם.

יגאל גואטה: תשבו ותדברו.

יגאל גואטה: אין לזה שום קשר לחוק.

יגאל גואטה: מה זה המשחק הזה?

יגאל גואטה: כולם מטומטמים.

יגאל גואטה: זה זלזול באינטליגנציה של חברי הוועדה.

יגאל גואטה: אני אלחם נגד הדבר הזה, כי אם רוצים לעשות רפורמה בקצובת התפקיד של המנכ"ל שיעשו משהו רוחבי לגבי כל המנכ"לים.

יגאל גואטה: להיתפס לזה זה מעשה בריונות, ואני אילחם נגד זה וגם אצטרף לחברי איציק שמולי אם יפגעו בזכיינים ויסמנו אותם.

יגאל גואטה: אנחנו בהחלט נילחם בזה, ולא ניתן לזה שום יד.

יגאל גואטה: תודה רבה.

רועי פולקמן: יואל רזבוזוב, בבקשה.

יואל רזבוזוב: ברכות, כבוד יושב-ראש הוועדה הזמני.

יואל רזבוזוב: קודם כול חשוב לי לציין שאנחנו כאן לא ניתן צ'ק פתוח, לא נצביע סתם כך.

יואל רזבוזוב: אנחנו רוצים לדעת בדיוק על מה אנחנו מצביעים ועל כל שקל.

יואל רזבוזוב: שנית, הרפורמה הזאת לא בשלה.

יואל רזבוזוב: אנחנו לא רוצים לגנוב חוק.

יואל רזבוזוב: בגלל גחמה של מישהו או אגו אנחנו לא נעביר כאן חוק כי זה לא בשל.

יואל רזבוזוב: יש פה יותר מדי דברים פתוחים.

יואל רזבוזוב: אני לא אחזור על מה שחברי אמרו, אבל היום הספורט תקוע.

יואל רזבוזוב: הגישו תקציב לחודש – אף אחד לא יודע בדיוק איך מממנים.

יואל רזבוזוב: לא ראיתי שום הבטחה ושם שורה בבסיס התקציב, מאין תבוא החלופה וכמה כסף הספורט יפסיד.

יואל רזבוזוב: ככה הדברים לא מתנהלים.

יואל רזבוזוב: אנחנו לא נאפשר, ונגיש מאות הסתייגויות עד שנקבל התחייבות עם שורה שנראה בה בדיוק שזה אכן עובד ולא סתם מכתבים וסיסמאות.

יואל רזבוזוב: זה לא יעבוד עלינו.

רועי פולקמן: תודה.

רועי פולקמן: רק הערה לדבריך.

רועי פולקמן: מכיוון שאני יודע כמה חשוב לך הספורט, עיקר הדיון כאן הוא בין משרד התרבות והספורט לבין משרד האוצר.

רועי פולקמן: מבחינת המערכת של האוצר אין לחץ – זה יכול לקחת גם עוד שבוע ועוד חודשיים.

רועי פולקמן: אנחנו רוצים לסיים את העסק הזה בדיוק מהטעם שאנחנו רוצים לאפשר למשרד הספורט ולטוטו להתנהל תקציבית.

רועי פולקמן: לכן ההערה שהרפורמה לא בשלה היא לא מדויקת.

רועי פולקמן: מתקיימים דיונים אינטנסיביים.

רועי פולקמן: אתמול התקיים דיון אצל היועצת המשפטית.

רועי פולקמן: יש צמצום גדול מאוד של הפערים.

רועי פולקמן: המטרה היא לסכם את מה שאתה אומר.

רועי פולקמן: ברוב הדברים שאתה אומר יוצגו הסיכומים כיוון שאנחנו רוצים שהטוטו ומשרד התרבות יוכלו לפתוח את שנת 2017 בידיעה ברורה על התקציב שלהם ולהתקדם קדימה.

רועי פולקמן: לכן אני מציע שהאינטרס המשותף, בוודאי לך שמאוד חשוב לו הספורט בישראל, לעזור למשרד התרבות שהעסק הזה יסתיים במהרה.

רועי פולקמן: לכן אנחנו שם על הפרטים.

יואל רזבוזוב: אנחנו רוצים לראות סיכומים.

רועי פולקמן: נכון, בהחלט.

יואל רזבוזוב: פשוט כל ישיבה אנחנו שומעים שבפעם הבאה נראה סיכומים.

יואל רזבוזוב: אנחנו מגיעים לכאן אחרי שעתיים וחצי בפקקים, ואין שום סיכומים.

רועי פולקמן: היום זאת ישיבה קצרה.

רועי פולקמן: יהיו שתי ישיבות ארוכות בשבוע הבא.

רועי פולקמן: אני מציע שפשוט נקצר את הפתיחות וככל שנצלול לפרטים תתבהר התמונה של התשובות.

רועי פולקמן: שתי הערות פרוצדורליות: א', אני רואה כאן את יושב-ראש הפיס – ברוך הבא.

רועי פולקמן: שאלה אחת שעלתה לפני שני דיונים הייתה על מכונות המזל.

רועי פולקמן: היה דיון בבית משפט לגבי לוח הזמנים להוצאן.

רועי פולקמן: תוכל לספר מה לוח הזמנים?

רועי פולקמן: מתי זה אמור לקרות?

<קריאה: יש בג"ץ.

עוזי דיין: תודה על ההזדמנות להיות כאן והצלחה לכולם.

עוזי דיין: המכונות לא עובדות היום.

עוזי דיין: מרגע שנאמר שהן לא יעבדו הפסקנו את פעולתן.

עוזי דיין: אחר כך היה צו ביניים של בג"ץ שהורה להחזיר ולהפעיל אותן, ואז חזרנו והפעלנו אותן.

עוזי דיין: אחר כך בג"ץ שינה את ההחלטה והוריד את צו הביניים, ושוב עצרנו אותן.

עוזי דיין: צריך לשים לב למצב אחד.

עוזי דיין: קודם כול, לאנשים שזה נוגע להם, לזכיינים.

עוזי דיין: זה הפסד גדול נטו כל יום כי הם מעסיקים עוד אנשים.

עוזי דיין: אז במצב של אי ודאות הוא לא יתחיל לפטר את כל האנשים שלו כי הם באמת אנשים מצוינים, ואין להם לב לעשות את זה.

עוזי דיין: לכן מצב הביניים הוא מאוד לא טוב.

עוזי דיין: האוצר מאריך כל פעם ביומיים שלושה את ההיתר לפעול.

עוזי דיין: עכשיו עד 1 בפברואר.

עוזי דיין: כי אנחנו לא יכולים לפעול ללא היתר של המדינה.

עוזי דיין: אנחנו לא פועלים לפי חוק, אלא לפי היתר של המדינה.

עוזי דיין: אף על פ י שיש חוק שאסור לנו מותר, כי אנחנו מונופול שמקבל היתר מהמדינה, ובמקרה הזה ממשרד האוצר.

עוזי דיין: כרגע מה שאנחנו עושים – אנחנו הוצאנו מכרז איך חושפים אותם.

עוזי דיין: צריך לאסוף סך הכול חמש מאות מכונות בארץ.

עוזי דיין: הבלתי חוקיות שהן כעשרת אלפים אנחנו לא אוספים.

עוזי דיין: אתם תצטרכו לעסוק בשאלה מה קורה איתן.

רועי פולקמן: אם אתה יכול להחיל גם את זה במכרז אנחנו נשמח.

יגאל גואטה: אבל אולי תיתנו לאלה שמפעילים את המכונות הלא חוקיות שיאספו אותן.

יגאל גואטה: הם ישמחו מאוד.

יגאל גואטה: הרי זה ממילא הולך אליהם.

יגאל גואטה: הדבר הזה לא ימוגר.

עוזי דיין: הם עושים את זה גם בלי העצות שלנו, חבר הכנסת גואטה.

עוזי דיין: אנחנו נמצאים מצד אחד שיש בג"ץ ומצד שני שיש דין ודברים בין הזכיינים או קבוצה של הזכיינים לבין האוצר ולבין זה שאין היתר כרגע, אלא משהו חלקי.

עוזי דיין: לכן אנחנו מצייתים להיתר הזמני ולא מפעילים את המכונות.

עוזי דיין: הן כולם נמצאות במאה חמישים תחנות בישראל.

עוזי דיין: אנחנו בנויים לאסוף אותן - -

רועי פולקמן: עד החלטת בית המשפט?

רועי פולקמן: זה האירוע שאתם מחכים לו?

רועי פולקמן: שיהיה פסק דין סופי שאפשר לאסוף אותן?

עוזי דיין: אני לא יודע.

עוזי דיין: אין לי היתר, אז אני לא יודע להגיד מה יהיה עם זה.

רועי פולקמן: זה ברור שאין עכשיו היתר.

עוזי דיין: אבל יש כאן שאלה של הזכיינים כי אם אני אוסף זה עולה הרבה כסף.

עוזי דיין: אם אנחנו אוספים אנחנו לא רוצים שזה יגיע למקומות לא נכונים.

עוזי דיין: לכן זה ילך לחו"ל או לגריטה.

עוזי דיין: אבל בינתיים אנחנו בדיבור עם הזכיינים.

עוזי דיין: מי שמבקש שייקחו את המכונות לוקחים ממנו.

עוזי דיין: מי שלא מבקש אנחנו משאירים את זה שם, לבקשתם.

רועי פולקמן: עד מתי?

עוזי דיין: עד שתחליטו.

<קריאה: אבל יש בג"ץ.

רועי פולקמן: עד הבג"ץ, אתה אומר.

רועי פולקמן: כי המדינה החליטה.

עוזי דיין: אמרתם שאתם רוצים להיכנס מסודר ל-2017.

רועי פולקמן: המדינה החליטה.

רועי פולקמן: אתה אומר שאתה מחכה להחלטת בג"ץ?

עוזי דיין: המדינה לא החליטה.

עוזי דיין: אני צריך היתר.

עוזי דיין: הוא צריך להיות מאושר על-ידי משרד המשפטים.

רועי פולקמן: בגלל בג"ץ?

<עדנה הראל פישר: - - - גם היתר קבוע עוד אין.

רועי פולקמן: אבל ההיתר ברור, שלא יהיו בו מכונות.

רועי פולקמן: אין על זה ויכוח.

עוזי דיין: אבל אני לא יכול על סמך זה לקחת את זה מאנשים בכוח.

עוזי דיין: אם בג"ץ יחליט אחרת?

רועי פולקמן: אז בגלל בג"ץ.

רועי פולקמן: בסדר.

עוזי דיין: ואם ההיתר יהיה אחרת?

רועי פולקמן: הבנתי.

עוזי דיין: לא.

עוזי דיין: ההיתר שלי כרגע הוא עד 1 בפברואר אם הוא יפורסם ברשימות.

עוזי דיין: ואחר כך?

עוזי דיין: עד עכשיו האריכו אותו כל פעם ביומיים-שלושה.

עוזי דיין: זאת תקופת ביניים רעה מאוד לכל הצדדים.

רועי פולקמן: זה ברור.

רועי פולקמן: אנחנו נלחץ להאיץ את התהליכים.

רועי פולקמן: כמובן, מה שבבית משפט, בבית משפט.

רועי פולקמן: עוד דבר אחד שחסר לנו – והעירה לי היועצת המשפטית זה נושא של נתונים מהזכיין של מרוצי הסוסים.

רועי פולקמן: הוועדה ביקשה לקבל נתונים על היקפי הפעילות, על התקורות ונתונים כלליים נוספים על הפעילות.

<זוהר לנדה: אנחנו נגבש את הנתונים לקראת הדיון הבא.

רועי פולקמן: זה היה צריך להיות לדיון הזה.

רועי פולקמן: אתם טוענים לכל מיני דברים - -

<זוהר לנדה: אני חשבתי שלדיון הזה הצעת החוק הייתה אמורה להתפרסם, והיא התפרסמה רק אתמול בלילה, ואף אחד בכלל לא דיבר אתנו.

רועי פולקמן: אני רק חושב שההערות על מה הנהלים פה לא תפקידך להגיד.

רועי פולקמן: החוק פורסם כפי שצריך לפני הדיון על סעיפים שבהם היו שינויים.

רועי פולקמן: לכן אנחנו לא מקריאים אותם היום כיוון שאנחנו רוצים לתת מספיק זמן לקרוא.

רועי פולקמן: עם כל הכבוד, הטענה היא הפוכה.

רועי פולקמן: אתה אורח כאן בוועדה.

רועי פולקמן: אנחנו הוועדה בכנסת מבקשים ממך נתונים.

רועי פולקמן: אתה טוען כל מיני טענות שאליבא דוועדת הרפורמות אין להן על מה להסתמך – לגבי הפסדים, השקעות.

רועי פולקמן: אתה דיברת על כל מיני השקעות שנעשו במדינת ישראל.

רועי פולקמן: אנחנו לא יודעים על מה אתה מסתמך.

רועי פולקמן: אני אומר בצורה מאוד ברורה – אם הנתונים האלה לא יגיעו עד סוף שבוע העבודה הזה לוועדה אתם לא תשתתפו בדיונים כאן.

רועי פולקמן: אני אומר את זה בצורה ברורה.

רועי פולקמן: אתם תוכלו לשמוע, אבל לא תציגו יותר.

רועי פולקמן: אז רק שנבהיר כאן את צורת ההתנהלות.

<זוהר לנדה: אנחנו נגבש את הנתונים לפי בקשת היועצת המשפטית.

רועי פולקמן: הם היו ראויים להיות לדיון הזה.

רועי פולקמן: הם יגיעו אלינו עד סוף השבוע הזה כדי שאפשר יהיה להעביר אותם ולדון בהם אם צריך ביום שני הקרוב.

רועי פולקמן: תודה רבה.

רועי פולקמן: אנחנו מתחילים במצגת של משרד האוצר.

רועי פולקמן: אני רוצה לומר שוב – יש כאן כל מיני סוגיות בצד ההסכמי שעליהם העירו חברי הכנסת, ואנחנו נתייחס אליהם בהמשך לגבי הדיוקים כדי שיהיה ברור מה יש ומה אין, בעיקר לגבי הפרסום שלגביו היה ברור וגם לגבי השאלות איך מבטיחים.

רועי פולקמן: על זה אני ארצה לשמוע ממנכ"ל משרד התרבות והספורט יוסי שרעבי לגבי ההבטחות והסיכומים בנושא הבטחת תקציב הספורט כדי שלא ייפגע.

רועי פולקמן: על כך, להבנתי, יש סיכומים ברורים לשביעות רצון משרד הספורט.

רועי פולקמן: אבל אני, כמובן, רוצה לשמוע שזה ברור מיוסי שרעבי.

רועי פולקמן: אבל הנושא המרכזי שעמד מאחורי הדיון היה החלטת משרד האוצר להוציא את מרוצי הסוסים מפול המוצרים של הטוטו כיוון שכמו עם מכונות המזל אנחנו רוצים לצמצם התמכרות ולמנוע נזקים.

רועי פולקמן: הדבר הזה נעשה על בסיס דיונים מאוד משמעותיים וארוכים שבהם הוחלט שמה שצריך לצאת בשלב הראשון זה מרוצי הסוסים.

רועי פולקמן: בתוך דוח ועדת הראל דובר באופן כללי – ואנחנו נקדם את זה בהמשך – שצריכים להיות גורמים מקצועיים במדינת ישראל – רגולטור – שיוכלו באופן קבוע ומקצועי לדון בסוג המוצרים וההשפעה שלהם.

רועי פולקמן: אין ספק שזה התכנית לעתיד.

רועי פולקמן: אבל בעניין הזה התקיימו דיונים במשך תקופה מאוד ארוכה במשרד האוצר, והייתה החלטה בנושא מרוצי הסוסים.

רועי פולקמן: אני מבקש היום ממשרד האוצר להציג את התובנות ואת המסקנות מהדיונים שהתקיימו במשרד האוצר לגבי מרוצי הסוסים.

רועי פולקמן: בבקשה.

<שלומי ברזני: הם צריכים להציג לך גם את התוצאות מה סגרו אתנו.

רועי פולקמן: זה נושא בתוך הפרטים של הזכיינים.

רועי פולקמן: אנחנו נגיע גם לזה בהחלט.

רועי פולקמן: בבקשה, איתי טמקין, תציג את עיקרי התובנות מהעבודה שנעשתה במשרד האוצר.

<איתי טמקין: בוקר טוב.

<איתי טמקין: תודה רבה על רשות הדיבור, יושב-ראש הוועדה ותודה רבה לכל המשתתפים בדיון.

<איתי טמקין: נשמעו פה הרבה טענות של חברי הכנסת וגם הוגשה הסתייגות בדיון הקודם על-ידי חלק מחברי הכנסת, לבטל את כל ההימורים במדינת ישראל, ובמקום הרווחים שיש מהפיס ומהסדר ההימורים בספורט, שהאוצר יממן את כל הרווחים האלה.

<איתי טמקין: הטענה הזאת נשמעה מחברי הכנסת.

<איתי טמקין: אני אסביר את הרציונל שעמד בבסיס ההחלטות של משרד האוצר.

<איתי טמקין: החלק השני של דברי זה שיח שאולי לא דובר פה מספיק בוועדה, שאנחנו לא מסתכלים על כל מוצרי ההימורים כאותו דבר.

<איתי טמקין: יש מוצרים שמזיקים יותר, ויש מוצרים שמזיקים פחות.

<איתי טמקין: בהקשר הזה אני גם אדבר על מרוצי סוסים.

<איתי טמקין: אז קודם כול לגבי הטענה הכללית של הימורים חוקיים והימורים לא חוקיים וה-trade off ביניהם שנגעתי בו בהצגה הראשונה שהייתה בדיון, אבל אני אגע שוב בטענה שנשמעה.

<איתי טמקין: הספרות הכלכלית לגבי שוק הימורים חוקיים אומרת שקיומו של שוק הימורים חוקי במדינה עד רמה מסוימת, התועלות שלו עולות על החסרונות שלו.

<איתי טמקין: הכוונה המרכזית היא שכל עוד השוק הוא עד רמה מסוימת הוא מושך אנשים שהיו מהמרים לא חוקיים להימורים חוקיים.

<איתי טמקין: כלומר בשפה כלכלית יותר, עד רמה מסוימת מוצרים חוקיים ולא חוקיים הם מוצרים תחליפיים.

<איתי טמקין: כלומר ההימורים החוקים באים על חשבון ההימורים הלא חוקיים.

<איתי טמקין: מנקודה מסוימת ואילך המוצרים האלה אינם תחליפיים, אלא משלימים.

<איתי טמקין: מוצר משלים זה מוצר שהביקוש שלו עולה, וגם הביקוש של המוצר שלידו עולה.

<איתי טמקין: מרמה מסוימת לא מדובר יותר על מוצר תחליפי, אלא בתופעת גייטינג, תופעת שער.

<איתי טמקין: הבן אדם שלא הימר עד היום מגיע למוצר החוקי, מתחיל להמר במוצר החוקי, ומשם גולש למוצרים הלא חוקיים.

<איתי טמקין: זאת התופעה שאנחנו באים למנוע.

<איתי טמקין: איך אנחנו מונעים את התופעה הזאת, בין היתר?

<איתי טמקין: בין היתר אנחנו מצמצמים את שוק ההימורים החוקיים, ומי שקורא את דוח הוועדה רואה שבהשוואה בין-לאומית שוק ההימורים החוקיים בישראל הוא גדול יותר ממקומות אחרים בעולם; אנחנו מצמצמים את זה על-ידי פגיעה במשחקים הבעייתיים ביותר.

<איתי טמקין: בסוף הדיון אני אגע גם בדבר הזה כי אני משער מה הטענה שתישמע כלפי מה שאמרתי עכשיו.

יגאל גואטה: שאלה קטנה.

יגאל גואטה: האם יש לכם נתונים לאן יגיעו אלה שהימרו עד עכשיו במרוצי הסוסים ברגע שיורידו את מרוצי הסוסים?

יגאל גואטה: הם לא יפסיקו להמר, זה ברור?

יגאל גואטה: כי אין שום תכנית גמילה.

יגאל גואטה: אז יכול להיות שמחר בבוקר הם יעברו לחיש גד, ואחרי חודשיים נוציא גם את חיש גד.

יגאל גואטה: ואז יעברו מחיש גד למשהו אחר.

רועי פולקמן: חבר הכנסת גואטה, יש כאן שני דיונים נפרדים: א', מה גודל עוגת ההימורים החוקיים הבריאה והנכונה במדינה; הטענה היא שיש גודל יעיל וגודל מזיק.

רועי פולקמן: יש פה גם נציג המשטרה על כך שהטענה שאם מצמצמים את החוקיים זה מעביר ללא חוקיים היא טענה שקרית.

רועי פולקמן: כלומר יש גודל שעל פניו, אם אתה הופך את ההימורים לאפס – אפרופו הרעיונות לבטל לחלוטין את ההימורים החוקיים בישראל – זה לא רצוי, אבל גם להגדיל מאוד את ההימורים החוקיים מעל רף מסוים זה גם מביא אנשים להימורים הלא חוקיים.

יגאל גואטה: זה הבנו.

רועי פולקמן: זאת הטענה המרכזית.

רועי פולקמן: היא מבוססת במחקרים שהוצגו בדיונים אחרים בכנסת.

רועי פולקמן: היא מקובלת בכל העולם.

רועי פולקמן: אחת הטענות שנשמעת כאן היא שהגידול בהימורים החוקיים בישראל בשנים האחרונות הוא לא פרופורציונלי, הוא גדול מדי.

רועי פולקמן: נכון שמרוויחים ממנו – בפיס, כיתות הלימוד ובטוטו, הספורט.

רועי פולקמן: זה גורם נזק מצטבר לאזרחי מדינת ישראל.

רועי פולקמן: הטענה השנייה היא שאם הבנו שאנחנו רוצים להאט את הגידול של ההימורים החוקיים בישראל כי יש גידול דרמטי גם בפיס וגם בטוטו בשנים האחרונות – הטענה היא למה דווקא מרוצי הסוסים ולא חיש גד?

רועי פולקמן: למה המוצר הספציפי הזה?

יגאל גואטה: זאת לא הטענה שלי.

רועי פולקמן: אלה שתי הטענות בבסיס הדיון המקצועי – למה חוקי מול לא חוקי, ולמה להקטין את עוגת ההימורים החוקיים, והטענה השנייה – למה דווקא מרוצי הסוסים?

יגאל גואטה: הוא הסביר את זה.

רועי פולקמן: יש טענות ברורות למה דווקא אנחנו לא רוצים בישראל את מרוצי הסוסים.

<יעקב גנם: את נתח השוק שלו בדקת?

רועי פולקמן: כן, הכול נבדק.

רועי פולקמן: מיד נתייחס לדברים.

<יעקב גנם: - - - קח את הדוח שלכם ותראה כמה - - -

רועי פולקמן: זה ידוע.

רועי פולקמן: מה שמך?

<יעקב גנם: קובי.

רועי פולקמן: קובי, אם תרצה תוכל אחר כך להתייחס.

רועי פולקמן: הדברים נבדקו וגם נתח השוק.

רועי פולקמן: הדיון הוא לא נתח השוק.

<יעקב גנם: - - -

רועי פולקמן: לא עכשיו.

רועי פולקמן: צר לי.

<יעקב גנם: - - -

רועי פולקמן: חבר, זה לא הזמן.

רועי פולקמן: אני אצטרך להוציא אותך.

רועי פולקמן: חבר הכנסת גואטה, תן לו להמשיך, ואז יהיו עוד התייחסויות.

יגאל גואטה: הבנתי את דברי היושב-ראש, רק לא התייחסת באמת למה ששאלתי.

יגאל גואטה: שאלתי אם גם בהמשך עשו בדיקה, אם ברגע שיגמרו עם מרוצי הסוסים האם האנשים האלה ילכו למשהו יותר נמוך שעד עכשיו לכאורה לא היווה בעיה, ועכשיו הוא יתחיל להוות בעיה כי אין אלטרנטיבה?

רועי פולקמן: אז תן לו להציג.

רועי פולקמן: אין טעם כי ברור שהם לא בדקו, כי הם לא יכולים לדעת דבר כזה.

יגאל גואטה: למה הם לא יכולים לדעת?

יגאל גואטה: יש מחקרים.

רועי פולקמן: גם המשטרה תתייחס לזה.

יגאל גואטה: עוד נקודה קטנה: כשאני הייתי ילד בקריית שמונה אמרו שהטוטו מאוד חשוב והכדורגל כי בונים בזה בניינים ואולמות ספורט.

יגאל גואטה: הייתי ילד בכיתה ה' בקריית שמונה, והייתי רואה את כל המסכנים החלשים העניים האלה שמקבלים ב-28 בחודש ביטוח לאומי ורצים לדוכן למלא טפסים.

יגאל גואטה: אחרי כן כשבגרתי שאלתי איפה בנו את אולם הספורט הזה, אז אמרו לי שבנו אותו בקיבוץ כפר בלום עם הכסף של המסכנים מקריית שמונה.

רועי פולקמן: תודה.

רועי פולקמן: איתי, בבקשה.

רועי פולקמן: אני גם רוצה לתת לנציג המשטרה להגיד כמה מילים.

רועי פולקמן: המאקרו ידוע.

<איתי טמקין: השאלה השנייה ששאלנו את עצמנו זה מה מאפיין משחק ממכר.

<איתי טמקין: בהקשר הזה ועדת הראל לתכנית להסדרה ולפיקוח על הימורים חוקיים בישראל שהיו הרבה מחמאות על העבודה המעמיקה שהיא עשתה, נתנה סקירה מקיפה מה גורמי הסיכון בשוק ההימורים.

<איתי טמקין: יש שם סקירת ספרות מקיפה מה גורם ומה גורם פחות בשוק ההימורים להתמכרות.

<איתי טמקין: חלק מהדברים שמצוינים בדוח לא מתייחסים למשחק ספציפי, אלא לדוגמה לדברים ביולוגיים.

<איתי טמקין: אנשים עם נטיות ביולוגיות מסוימות הוא שונה, הסיכוי שלהם להתמכר או פחות להתמכר הוא שונה.

<איתי טמקין: למהמרים משתחרר במוח חומר שנקרא "דופמין".

<איתי טמקין: חלק מהאנשים יותר רגישים לזה, וחלקם פחות רגישים.

<איתי טמקין: לכן סיכויי ההתמכרות של פרט כזה או פרט אחר יהיו שונים כשהם מהמרים.

<איתי טמקין: בנוסף לזה חשיפה של קטינים, מיקום של תחנות במקומות מסוימים שזה דבר שטיפלנו בו בהיתר החדש של הפיס בצורה חלקית, שעות הפתיחה של התחנות, מספר התחנות – אלה דברים שיכולים להשפיע על מידת ההתמכרות ועל סיכויי ההתמכרות של האזרחים במדינה.

<קריאה: - - - העמלות של הזכיינים.

רועי פולקמן: זה דיון אחר.

<קריאה: הוא הכניס את זה כהתייעלות.

<עדנה הראל פישר: גם עמלות הזכיינים משפיעות.

<עדנה הראל פישר: אנחנו נדון על זה כשנדבר על עמלות הזכיינים.

<קריאה: תגידו את זה בקול רם.

<עדנה הראל פישר: נגיד את זה.

<עדנה הראל פישר: לכן זאת אחת הסיבות שזה הומלץ.

<עדנה הראל פישר: זה לא קשור כרגע לעניין.

רועי פולקמן: התמריץ למוכר.

<איתי טמקין: העולם השני זה לגבי סוג המשחק.

<איתי טמקין: ברשותכם, אני אצטט שתי פסקות מדוח הוועדה של עדנה: "גורם מרכזי אחר המשפיע באופן ישיר על התנהגות ההימורים של יחידים הוא מוצר ההימורים, גופו ומאפייניו.

<איתי טמקין: על-פי הנלמד מהידע המחקרי והאמפירי משחקים אשר ניתן לשחק בהם במהירות ובאופן רציף, ואשר הידיעה האם המשתתף זכה בהם או הפסיד בהם היא מידית, הם משחקים אשר סכנת ההתמכרות אליהם היא גבוהה יותר.

<איתי טמקין: משתנים נוספים כדוגמת שיעור ההחזר או גובה הפרסים יכולים גם הם להוות מרכיבים משמעותיים במידת ההשפעה של המוצר על התפתחות התנהגות הימורים בעייתית".

<איתי טמקין: אני אמשיך - -

<איל רוזובסקי: יש לכם מחקר על סוסים שאומר שהוא ממכר?

<איל רוזובסקי: כי בעולם זה בדיוק להפך.

רועי פולקמן: זה לחלוטין לא נכון.

רועי פולקמן: ראינו גם מחקרים עולמיים.

<איל רוזובסקי: מחקרים על סוסים?

רועי פולקמן: בהחלט.

רועי פולקמן: רק לפני שבועיים רזבוזוב הראה לי את הנתון הזה.

רועי פולקמן: הוא הראה לי את המחקר שאתם הפצתם.

<איל רוזובסקי: מחקר שאומר שסוסים - -

רועי פולקמן: שסוסים ממכר.

<קריאה: לנו לא הראו עד היום אף מחקר כזה.

<איל רוזובסקי: אין מחקר כזה.

רועי פולקמן: - - - מי אתה?

<איל רוזובסקי: אני עורך דין איל רוזובסקי.

<איל רוזובסקי: סליחה על ההתפרצות.

רועי פולקמן: מאה אחוז.

<איל רוזובסקי: אני מייצג את GBI.

רועי פולקמן: אז אני אגיד משהו כדי להרגיע את סוללת עורכי הדין של GBI.

עוזי דיין: זה לא המיקום שלנו, אבל אין מחקר כזה.

עוזי דיין: אם יש תביאו אותו.

רועי פולקמן: אני אגיד משהו לעורכי הדין המכובדים של GBI – אתם לא תתייחסו לנושא הזה היום.

רועי פולקמן: אתם תתייחסו אחרי שהוועדה תקבל נתונים.

רועי פולקמן: אני אסביר למה.

רועי פולקמן: יש פה שתי סוגיות: אחת היא על ההתמכרות שמרוצי הסוסים מייצרים, ועל העובדה שגם לאור הנתונים שהוצגו בלא מעט ועדות כאן מרוצי הסוסים זה לא המוצר היחיד הממכר; הדבר השני הוא שבשונה ממוצרים אחרים שעוסקים בספורט הישראלי מרוצי הסוסים, אין בהם שום תועלת.

רועי פולקמן: אתה אומר, אם לפחות אני עושה מוצר על כדורגל אז יש פה משהו שקשור בספורט הישראלי.

רועי פולקמן: למרוצי הסוסים אין שום תרומה לספורט הישראלי כי אין מרוצי סוסים בישראל.

רועי פולקמן: זה לא מקדם את הספורט הישראלי.

יואל רזבוזוב: זה מביא חמישים מיליון שקל לספורט הישראלי.

רועי פולקמן: חוץ מכסף.

<קריאה: פחות מארבעים.

יואל רזבוזוב: אבל מעבר לזה – בואו נבטל.

יואל רזבוזוב: אבל מ-2018 - - -

רועי פולקמן: כשאתם תביאו נתונים ונבין כמה כסף הולך לחו"ל, כמה כסף נשאר, האם בכלל יש פעילות ספורטיבית רלוונטית - -

<איל רוזובסקי: המדינה לא יודעת את תכנית ההימורים שלנו?

<איל רוזובסקי: הרי היא אישרה אותה, ואם יש שינוי היא יכולה לבטל אותה.

רועי פולקמן: הכנסת לא יודעת.

<איל רוזובסקי: גם הכנסת אישרה את התכנית.

רועי פולקמן: הטענה הנוספת, למה מרוצי סוסים תחילה – מרוצי סוסים הם בקטגורית המוצרים הממכרים.

רועי פולקמן: אתם אומרים, למה יותר ניקינו - -

<איל רוזובסקי: אבל אין הוכחה.

רועי פולקמן: יש הוכחה ברורה.

רועי פולקמן: היא מיד מוצגת לכם.

רועי פולקמן: יש מוצרים ממכרים.

רועי פולקמן: לצורך העניין להמר 1, 2, X זה פחות ממכר ממרוצי סוסים.

רועי פולקמן: על זה אין עוררין מקצועיים בכלל.

רועי פולקמן: הוצגו לנו מומחים.

רועי פולקמן: שנית, אפשר לשאול, אז בתוך הקטגוריה של הממכרים, למה מרוצי סוסים תחילה ולא לפני זה "קינו" או "צ'אנס" או כל דבר אחר.

רועי פולקמן: זה הכול.

<איל רוזובסקי: רועי, אתה מניח את המבוקש.

<איל רוזובסקי: מרוצי סוסים - - -

רועי פולקמן: מרוצי סוסים הם בקטגוריה הממכרת.

<איל רוזובסקי: בגלל הידע - -

רועי פולקמן: זה לא הזמן שלך, איל.

<איל רוזובסקי: בגלל שזה לא רציף בגלל הידע דווקא מחקרים בעולם אומרים שהם פחות ממכרים.

רועי פולקמן: אז אתה טועה.

רועי פולקמן: בדיונים קודמים שהשתתפתי בהם בוועדת חינוך נתונים, והגיעו מומחים ודיברו.

רועי פולקמן: מרוצי הסוסים הם מוצר ממכר.

<איל רוזובסקי: לנו יש חוות דעת של טובי המומחים בעולם.

רועי פולקמן: תעבירו.

רועי פולקמן: בזה הסתיים חלקכם היום.

רועי פולקמן: אתם תעבירו לנו נתונים גם על חלקכם, גם על ההשפעה - -

<זוהר לנדה: אנחנו נביא את המומחים לישיבה הבאה.

רועי פולקמן: אתם לא תביאו מומחים לישיבה הבאה.

רועי פולקמן: מה שאתם תביאו זה חוות דעת.

רועי פולקמן: אתם מוזמנים להעביר.

רועי פולקמן: אנחנו קיבלנו חוות דעת מקצועיות.

רועי פולקמן: קראנו דוחות שהממשלה עשתה, ולכן השתכנענו שמרוצי הסוסים הם מוצר ממכר.

רועי פולקמן: אתם מוזמנים להעביר לנו חוות דעת אחרות.

<זוהר לנדה: אנחנו לא קיבלנו את חוות הדעת.

רועי פולקמן: בבקשה, איתי.

רועי פולקמן: אני נותן לך עוד שתי דקות.

רועי פולקמן: אני לא רוצה סימפוזיון על הימורים כי את הטיעון המרכזי אמרתי.

<איתי טמקין: אני מבקש שתי דקות ועוד תוספת זמן שהחברים היקרים גזלו לי.

<איתי טמקין: אני מבקש להוסיף את זה.

רועי פולקמן: בבקשה, שתי דקות.

רועי פולקמן: תתקדם.

<איתי טמקין: "קבוצת חוקרים פיתחה כלי להערכת רמת הסיכון של מוצרי הימורים שונים.

<איתי טמקין: בכלי זה לקחו בחשבון עשרה מדדים שונים אשר לכל אחד מהם נקבע משקל שונה בחישוב רמת הסיכון הכללית של המוצר על בסיס רקע תיאורטי בתחום.

<איתי טמקין: שני הקריטריונים שקיבלו את המשקל הרב ביותר בכלי המתואר הם רציפות המשחק ותדירות המשחק.

<איתי טמקין: כלומר כל כמה זמן אדם יכול להמר, וכמה זמן הוא יכול להמר בכל פעם".

<איתי טמקין: אלה המחקרים שהוועדה של עדנה התבססה עליהם.

<איתי טמקין: כל מחקר פה מצוטט למעלה משבעים פעמים בספרות הבין-לאומית.

<איתי טמקין: שלושת הגורמים המרכזיים: האפשרות לשחק במהירות ובאופן רציף, תשובה מידית בין הזמן שהימרתי לבין הזמן שאני יודע את התוצאה ושיעור החזר פרסים.

<איתי טמקין: נראה עכשיו את ההשוואה שיש בין כל המוצרים שיש בתחום הזה: משך זמן ההימור – לדוגמה מרוץ אלף שבע מאות מטר שטוח.

<איתי טמקין: אם הפיס ירצה אחר כך לבחור מוצר במסלול אחר או בהיקפים ולא בקו ישר הוא מוזמן להציג מוצר אחר.

<איתי טמקין: אני לקחתי אלף שבע מאות מטר מרוץ סוסים שנמשך כשלוש דקות.

<איתי טמקין: הזמן שייקח בין ההימור הזה לבין ידיעת התוצאה, והאם זכה או לא זכה, בסוג כזה של מרוץ הוא שמונה דקות.

<איתי טמקין: במשחק כדורסל אירופי הממוצע בין ההימור לבין ידיעת התוצאה והאם זכה – מאה דקות.

<איתי טמקין: במשחק כדורגל ממוצע - -

<קריאה: בחיש גד זה כל עשר שניות?

רועי פולקמן: ידוע.

רועי פולקמן: לכן אמרתי שתבחינו בין המושג שנקרא קטגורית מוצרי ההימורים הממכרים יותר שברור לחלוטין שזה קשור למידיות ולהיקפים - -

<איל רוזובסקי: אבל צריך ידע.

<איל רוזובסקי: יש הבדל בין איפה שצריך ידע לבין איפה שלא צריך ידע.

<קריאה: - - -

רועי פולקמן: חברים, עד כאן.

רועי פולקמן: איתי, תמשיך, בבקשה.

<איל רוזובסקי: לא צריך ידע.

<איל רוזובסקי: בזה צריך ידע, ולכן זה לא מידי, ואין רציפות.

<איתי טמקין: במשחק NBA – מאה ארבעים וארבע דקות; טניס – מאה שבעים דקות, במשחקי NFL שמהמרים גם עליהם – שלוש מאות ושש עשרה דקות בין זמן ההימור לבין התוצאה במוצע.

<איתי טמקין: ב"סופר בול" זה יהיה עוד יותר ארוך כי מופע מחצית יהיה יותר ארוך.

<איתי טמקין: הדבר הבא – תדירות ההימורים.

<איתי טמקין: בניגוד למוצרים אחרים שלא תלויים בתוכן, הטענה שהמוצר הזה תלוי בתוכן חיצוני היא נכונה.

<איתי טמקין: זאת לא מכונה, וזאת לא הגרלה שאפשר לקיים כמה שהם רוצים, הטוטו בסופו של דבר תלוי במרוצים שמתקיימים באנגליה ובתדירות שלהם.

<איתי טמקין: אבל ביום ממוצע שמתקיימים הימורים בישראל המרוצים יתחילו בשעה 14:15 ויסתיימו בשעה 19:10.

<איתי טמקין: זאת דוגמה מייצגת יחסית, וקצת פחות מהדוגמה המייצגת של השבועות האחרונים, ורצינו להביא דוגמה אקטואלית לכאן.

<איתי טמקין: המרוצים יתחילו ב-14:15, ובעצם כל עשר דקות או רבע שעה יתאפשר למהמר להמר פעם נוספת.

<איתי טמקין: כשהמהמר מהמר פעם נוספת, אם זה שמונה דקות, יידע כמעט תמיד אם הוא כבר זכה או לא זכה לפני שהוא מהמר פעם נוספת.

<איתי טמקין: המדתיות נותנת לו שוב את הדבר הזה.

<איתי טמקין: בממוצע באינטרוול שבין 14:15 עד 19:10 כל שלוש עשרה דקות מתקיים הימור.

<איתי טמקין: כלומר עוד הימור ועוד הימור ועוד הימור.

<איתי טמקין: אם ניקח לדוגמה את ה"קינו", שהמדינה החליטה לצמצם את התדירות שלו, לפני כן התדירות שלו הייתה פעם בחצי שעה.

<איתי טמקין: פה אנחנו מדברים על הימור שאמנם באינטרוול מסוים ולא לאורך כל היום.

<איתי טמקין: הספרות אומרת שאם האינטרוול נמשך מעבר לשלוש שעות כבר אין חשיבות לגודל האינטרוול.

<איתי טמקין: כבר תפסת את הבן אדם לשלוש השעות האלה.

<איתי טמקין: מ-14:15 ועד 19:10 הבן אדם יכול להמר שוב כל שלוש עשרה דקות, ולא רק זה, הוא כבר יודע אם הוא זכה או לא כשהוא בא להמר כל פעם מחדש.

<קריאה: איך חיש גד עובד?

רועי פולקמן: הדיון הוא לא על חיש גד.

<קריאות: - - -

<קריאה: זה נתון מאוד משמעותי.

רועי פולקמן: חברים, לא יקרה.

רועי פולקמן: תפרידו בין הדיון, שאותו ביקשתי מנציג האוצר לבסס, שיש קטגוריה המוגדרת קטגורית המוצרים הממכרים.

רועי פולקמן: אתה שואל אותי, בתוך הקטגוריה הזאת איך מחליטים?

רועי פולקמן: אלה שני דיונים נפרדים, ואני לא רוצה להיכנס לזה כרגע.

רועי פולקמן: כרגע אנחנו מבססים זה את הטיעון הברור שיש קטגוריה של מוצרים ממכרים במיוחד שאנחנו רוצים שהפיס והטוטו ימעטו להשתמש בהם.

רועי פולקמן: בתוך הקטגוריה הזאת, אכן, לצערנו הרב, נכנסו בשנים האחרונות יותר ויותר מוצרים ממכרים, וזה ברור למה הגורמים מייצרי ההימורים רוצים יותר מוצרים ממכרים – כי התשואה עליהם עולה ועולה.

רועי פולקמן: הדיון שלך למה חיש גד הוא דיון נחמד, אבל הוא לא השיח כאן כרגע.

רועי פולקמן: איתי, תמשיך.

<יעקב גנם: זה טוב לשוק ההימורים.

רועי פולקמן: שוק ההימורים זה דיון אחר.

רועי פולקמן: אנחנו אומרים שאנחנו רוצים פחות מוצרים ממכרים.

<יעקב גנם: - - - שהוא המהמר - - -

רועי פולקמן: אני רוצה לצמצם מוצרים ממכרים.

רועי פולקמן: עד כאן.

רועי פולקמן: איתי, תמשיך.

<איתי טמקין: זאת ההשוואה בין "קינו" לבין הימורי הסוסים – התדירות באותו פרק זמן.

<זוהר לנדה: אבל זה נתון בגלל רבע שעה.

<איל רוזובסקי: באיזו תקופה?

<איל רוזובסקי: לא כל יום יש הימורים.

<איתי טמקין: על פני הזמן שבין 14:10 ל-19:10.

<איתי טמקין: באותו פרק זמן "קינו" יציע עשרה הימורים, ומרוצי סוסים יציעו עשרים ושלושה הימורים.

<איל רוזובסקי: יש נתון כמה מהמר חוזר ומהמר באותו יום?

<איתי טמקין: ברשותך, אני אגע בזה בסוף.

<איתי טמקין: לגבי שיעורי ההחזר – נגע בזה גם מנכ"ל המועצה להסדר ההימורים בספורט, שאם תיתנו לי להתייחס בסוף לסעיף של הגבלת הכהונה אני אשמח להתייחס לדבר הזה.

<איתי טמקין: המנכ"ל אמר שאחד הקשיים שלהם מול השוק הלא חוקי זה שיעורי החזר.

<איתי טמקין: אמר שבשוק ההימורים הלא חוקיים יש שיעורי החזר מסוימים, וככל ששיעורי ההחזר יהיו גבוהים יותר – וגם ראינו שבספרות זה מצוטט – שיעורי ההחזר שיש על מרוצי הסוסים הם הגבוהים ביותר שהטוטו מציע.

<איל רוזובסקי: זה הכי הוגן.

<איתי טמקין: זה גם הכי ממכר.

<איל רוזובסקי: איפה יש לך נתון כזה?

רועי פולקמן: חברים, תנו לו לסיים.

רועי פולקמן: אחר כך נתייחס.

<איל רוזובסקי: אבל זה מילים.

<זוהר לנדה: זה הפוך ממה שהוא טוען.

רועי פולקמן: לא הבנתי.

<זוהר לנדה: הנתון אומר שיש 80% החזר למי שממלא את ההימור.

<זוהר לנדה: זה נתון לטובת.

<זוהר לנדה: איך זה גורם לזה שהוא יותר ממכר?

<זוהר לנדה: זה פועל הפוך.

רועי פולקמן: בוודאי שכן.

<איתי טמקין: מה שפועל לטובת המהמר בדרך כלל ממכר יותר.

<איתי טמקין: זה בדיוק העניין.

רועי פולקמן: ככל שאתה מקבל החזר - -

<זוהר לנדה: איפה הנתון הזה?

רועי פולקמן: חברים, כנראה, אתם לא למדתם קורס על הימורים.

רועי פולקמן: הזכות שלנו היא שישבנו בדיונים ארוכים מאוד בוועדת חינוך.

רועי פולקמן: הגיעו מומחים והציגו החזר, תשואה, קבלת התשובה המהירה – זה מאפיין מוצרים ממכרים.

רועי פולקמן: ביום שיקום פה הרגולטור הלאומי להימורים אתם תראו שמוצר כמו מרוצי הסוסים לא היה מוכנס בכלל לישראל.

<זוהר לנדה: - - -

רועי פולקמן: קודם כול לא התקיים דיון מקצועי, לא היה ידע.

רועי פולקמן: מוצרים הוכנסו.

רועי פולקמן: התשובה היא לא, אדוני היקר.

רועי פולקמן: לא התקיים דיון.

רועי פולקמן: בשנים האחרונות הוכנסו מוצרים רבים לשוק ההימורים בישראל בלי שום ידע מקצועי.

<זוהר לנדה: היו דיונים של שלוש שנים על זה.

רועי פולקמן: התשובה היא לא, אתה טועה ובגדול, ומטעה את הוועדה.

רועי פולקמן: לא התקיימו דיונים מקצועיים בכלל על מרוצי הסוסים.

<איתי טמקין: בשיחה שקיימתי אתמול עם מנכ"ל הטוטו שאמר לי - -

רועי פולקמן: אני רק מדייק – מרוצי הסוסים הוכנסו אחרי דיונים בדקה ה-90 בהסתייגות.

רועי פולקמן: לא התקיים דיון אחד מקצועי על המשמעות הממכרת של מרוצי הסוסים כי זה מאפיין את שוק ההימורים הישראלי – אין בו ידע מקצועי, והכנסת וממשלת ישראל – אין בהם גורם בעל ידע מקצועי רלוונטי.

רועי פולקמן: אני כרגע לא נכנס כרגע לידע הרב שקיים בפיס ובטוטו.

רועי פולקמן: בכנסת ישראל לא התקיים מעולם דיון, האם מוצר מרוצי הסוסים הוא מוצר ממכר, מזיק, מועיל או מה השפעותיו.

רועי פולקמן: מעולם לא הוצגו נתונים בפני הכנסת ולא בפני הממשלה.

רועי פולקמן: בוצע מחטף.

רועי פולקמן: כך היה.

<איל רוזובסקי: אבל איך מקיימים דיון על כך שזה ממכר בלי לשמוע אותנו?

רועי פולקמן: הדיון איתכם מתקיים עכשיו.

<איל רוזובסקי: איך זה יכול להיות?

<איל רוזובסקי: אנחנו לא מקבלים נתון מבעל עניין?

<איתי טמקין: תמונה מאתר המועצה להסדר ההימורים בספורט.

<איתי טמקין: היום בדקתי האם התמונה הזאת קיימת, והיא גם הייתה קיימת היום בבוקר.

<איתי טמקין: מנכ"ל הסדר ההימורים בספורט הציג שאחד הקשיים שיש למתמודד עם הימורים לא חוקיים זה שהימורים לא חוקיים מציעים כל מיני סוגים של מבצעים.

<איתי טמקין: כאן יש מבצע שלמצטרפים חדשים שמשחקים בעשרה שקלים תינתן מתנה של חמישים שקלים.

<קריאה: - - - אני - - - עשרים כאלה שהם לא חוקיים.

רועי פולקמן: חברים, זה לא הדיון.

<איתי טמקין: בדיון הקודם הסכום שננקב לפרוטוקול זה עשרים שקלים, אבל בסדר, אפשר להגיד לפרוטוקול.

<איתי טמקין: יש מבצע של חמישים שקלים.

<איתי טמקין: נשאלת השאלה, האם תופעה כזאת כשאני מציע מבצע כדי להביא שחקן באינטרנט, הוא נועד לאיזה סוג של שחקנים?

<זוהר לנדה: אבל מה זה קשור לסוסים?

<זוהר לנדה: כל מבצע של פרסומת בטלוויזיה - -

רועי פולקמן: זה לא הדיון כרגע.

רועי פולקמן: זה קשור לשאלה למה זה ממכר.

<זוהר לנדה: אבל אתה רוצה להסביר כאן למה מרוצי סוסים הם יותר ממכרים.

רועי פולקמן: לא אמרתי את זה.

רועי פולקמן: אמרתי, למה הם ממכרים.

רועי פולקמן: אתה הכנסת את המילה "יותר".

רועי פולקמן: זה לא הדיון כאן.

<איל רוזובסקי: אם זה היה כל כך ממכר וכל כך הרבה משתתפים לא היו צריכים לבקש שיבואו - -

עודד פורר: - - -

רועי פולקמן: עודד, אתה לא היית קודם.

רועי פולקמן: אני דייקתי ואמרתי את הדבר הבא: קודם כול אמרנו שיש סל.

רועי פולקמן: מרוצי סוסים זה דוגמה קלסית למחטף שנעשה כאן בכנסת.

רועי פולקמן: יש קטגוריה שנקראת "מוצרים ממכרים במיוחד".

רועי פולקמן: מרוצי הסוסים באופן מובהק הוא מוצר שנמצא בקטגוריה של המוצרים הממכרים.

רועי פולקמן: עכשיו יכול להיות דיון נפרד מה עוד נמצא בתוך קטגורית הממכרים.

עודד פורר: אנחנו אמרנו שמבחינתנו אם מדובר במוצרים ממכרים צריך לבטל את כל - - -

רועי פולקמן: מעולה.

רועי פולקמן: לכן יש פה דיון על המדתיות.

רועי פולקמן: מיד יתייחס לזה גם נציג המשטרה.

רועי פולקמן: איתי, אני נותן לך עוד דקה.

רועי פולקמן: אני רוצה לסיים.

<איתי טמקין: שני שקפים אחרונים.

רועי פולקמן: בבקשה.

<איל רוזובסקי: עמדת האוצר היא שזה היה מחטף?

רועי פולקמן: אני אומר את עמדתי.

רועי פולקמן: לאור ההיסטוריה הכנסת מרוצי הסוסים היה - -

<קריאה: שינו חקיקה ראשית.

רועי פולקמן: אמרתי את עמדתי, לא את עמדת האוצר.

רועי פולקמן: אני לא דובר האוצר.

רועי פולקמן: אני מייצג את עמדתי האישית.

<איתי טמקין: אחת הטענות לגבי הימורי ספורט זה שחלק מההנאה של אנשים היא לראות ספורט.

<איתי טמקין: זה דבר אוטומטי שאי אפשר למנוע אותו.

<איתי טמקין: בן אדם שרואה ספורט יהמר אחר כך על המשחק שהוא רואה.

<איתי טמקין: כלומר בן אדם שרואה כדורגל ירצה להמר על כדורגל כי זה חלק מההתרגשות שלו במשחק וגם בכדורסל וכדומה.

<איתי טמקין: סוסים הם לא ענף ספורט כל כך פופולרי במדינת ישראל – אני מבקש להשתמש בלשון עדינה.

<איתי טמקין: נראה אינדיקציה לזה – בכמה ערוצי ספורט משודרים אירועי ספורט שבהם מתקיימים הימורים?

<איתי טמקין: כדורגל, כדורסל, פוטבול ומרוצי סוסים.

<איתי טמקין: בשנים האחרונות המועצה להסדר ההימורים בספורט שילמה לאתרי אינטרנט שיחזיקו מדור מיוחד להימורי סוסים.

<איתי טמקין: אין לזה ביקוש בקהל הישראלי.

<איתי טמקין: מנסים להחדיר מוצר שבלי ההחדרה המסיבית והאגרסיבית של הטוטו לא היה קיים בישראל.

<איתי טמקין: למרוצי סוסים לא היה עניין בישראל לפני כן.

<איתי טמקין: נוצר פה מוצר שהוא יש מאין.

<איתי טמקין: זאת הטענה שיש פה.

<איתי טמקין: גם היום המצב הזה ממשיך.

<איתי טמקין: האתרים לא מסקרים את זה בלי שהטוטו אישר להם לסקר את זה; בניגוד לכדורגל, לכדורסל ולענפים אחרים שיש בהם ביקוש רב, ורק קמים אתרים ואתרי ספורט שגם לא צריכים להיסמך על הדברים האלה.

<איתי טמקין: גורמי סיכון נוספים: אפשרויות הימור רבות.

<איתי טמקין: ככל שלמשחק יש יותר מאפשרות אחת – לדוגמה בחיש גד אני מגרד, וזאת האפשרות שלי; אם ברולטה מותר היה לשים רק מספר אחד זה היה פחות ממכר מאשר האפשרויות שיש ברולטה לשים על הקבוצה של ארבעה קבוצה של שישה, לסגור לרוחב – זה מה שממכר.

<איתי טמקין: בהימורי סוסים אפשרויות ההימור הם לא כמו בחיש גד שזאת אפשרות של לגרד או לא לגרד; במרוצי סוסים אתה יכול להמר על win, על win place, על place 1, 2, 3 וכהנה.

<איתי טמקין: אפשרויות ההימור שלך הן רבות יותר.

<איתי טמקין: ככל שאפשרויות ההימור שלך הן רבות יותר המוצר שלך ממכר יותר.

<איתי טמקין: גם זה מוכח בספרות.

<איתי טמקין: גירויי שמע וחזות – ככל שלמוצר יש גירויי שמע וגירויי חזות הניקוד שהוא מקבל לעיתים עולה על ההפרש שבין מוצר שהוא עשר שניות או דקה לבין מוצר שהוא שמונה דקות.

<איתי טמקין: מוצר שהוא שמונה דקות, ויהיה לו גירוי שמע וחזות מקבל, לפי הספרות, ציון גבוה יותר במדד ההתמכרות לעומת מוצר שיהיה עם מעט זמן ובלי גירויי שמע וחזות.

<יעקב גנם: נחזור חמישים שנה אחורה, נבטל את הטלפונים כי העולם התקדם.

רועי פולקמן: חבר, אני מצטער.

רועי פולקמן: אני לא רוצה להוציא מכאן אף אחד.

רועי פולקמן: אני יודע שזה בנפשכם, וחשוב לי שתהיו פה.

רועי פולקמן: אני מאוד מכבד אתכם, אבל לא להתפרץ.

<יעקב גנם: - - -

רועי פולקמן: אבל ככה זה עובד.

<יעקב גנם: - - - גם אנחנו - - - אף אחד לא בדק את השטח.

<יעקב גנם: הייתם בשטח?

<יעקב גנם: - -

רועי פולקמן: התשובה היא כן.

<יעקב גנם: - - ראיתם את התחנות?

רועי פולקמן: כן.

<יעקב גנם: ראית תחנה אחת בירושלים.

רועי פולקמן: חברים, יגיע גם זמנכם.

רועי פולקמן: זה נושאים שונים.

<איתי טמקין: גירויי שמע וחזות – מי שמכיר מרוצי סוסים – בגלל שהערוץ הזה משודר רק בערוץ אחד בטלוויזיה שגם לא פתוח לכל האזרחים, הרבה אנשים נשארים בתחנה וממהמרים שוב ושוב בתחנה מול מסך טלוויזיה, מול שדר, מול גירוי חזותי שרק מגדיל את ההתרגשות מהדבר הזה ולפרק זמן קצר.

<איתי טמקין: שני פרמטרים נוספים שמוגדרים כגורמי סיכון, וצריך להגיד בהגינות שמרוצי סוסים פחות מאופיינים בהם זה כמעט זכייה.

<איתי טמקין: בפרמטר הזה הימורי סוסים הם פחות ממכרים ממשחקים אחרים; והאפשרות לפרס גדול.

<איתי טמקין: גם באספקט הזה מרוצי סוסים פחות ממכרים ממוצרים אחרים.

<איתי טמקין: זה כדי לתת תמונה הוגנת לגמרי.

<איתי טמקין: ברשותך, משפט נוסף שלא קשור כי אלה טענות שעלו בתחילת הדיון.

רועי פולקמן: משפט אחד ותסיים.

<איתי טמקין: עלו טענות על הבריונות של משרד האוצר בעניין קצובת הכהונה.

<איתי טמקין: חשוב לחדד דבר אחד: שמעתי במסדרון שמישהו קרא לזה "סעיף לארי".

<איתי טמקין: אין כוונה.

<איתי טמקין: אין לנו שום דבר אישי נגד מנכ"ל הטוטו.

<איתי טמקין: גם דיברנו עם מנכ"ל הטוטו שמה שהניח את דעת האנשים בחדר הוא שהמנכ"ל יקבל הוראת מעבר ארוכה - - - תתייחס אליו רק בשוליים ובטח לא משהו שהוא קונקרטי בתקופה הקרובה.

עודד פורר: לאיזה סעיף אתה מתכוון?

רועי פולקמן: זה סעיף שהוסף לגבי קצובת הכהונה של המנכ"ל.

עודד פורר: זה סעיף חדש?

רועי פולקמן: כן.

עודד פורר: איפה הוא?

רועי פולקמן: מיד אפנה אותך.

רועי פולקמן: סעיף 4.

רועי פולקמן: עמוד 3.

עודד פורר: איך זה מתקשר עם הנושא?

יגאל גואטה: לא מתקשר.

רועי פולקמן: בתוך ההתנהלות.

איציק שמולי: בגלל שהמשא ומתן הולך כל כך חלק אז הם רוצים לבוא ברוח טובה מול הטוטו.

עודד פורר: ברמה העקרונית זה נושא שאני חושב שהוא נכון.

<איתי טמקין: חבר הכנסת פורר, אני אסביר מה קרה, ואיך הסעיף הזה נולד, ולמה הוא נכנס בעיתוי הזה.

<איתי טמקין: כמו חלק מהרכיבים האחרים – וכבר אמרנו את זה לוועדה בהתחלה – בין גיבוש הצעת החוק הממשלתית לבין תחילת הדיונים בוועדה – רצינו לעשות את זה במקביל להיתר מפעל הפיס ובעצם לכנס - - - זאת הייתה אחת הסיבות שהיה לנו חשוב שהחלקה הזאת תהיה במה שמכונה "חוק ההסדרים.

<איתי טמקין: הכנסת החליטה לפצל את זה, ולקיים את הדיונים לאחר שתתחיל השנה.

עודד פורר: הסעיף הזה היה בחוק ההסדרים?

<איתי טמקין: הוא לא היה בחוק ההסדרים.

<איתי טמקין: אני מסביר בדיוק מה קרה.

<איתי טמקין: החוק הזה היה אמור להיות מקודם לצד היתר מפעל הפיס.

<איתי טמקין: החוק הזה אמור לקדם - - - מפעל הפיס.

<איתי טמקין: מה שקרה בסופו של דבר זה שמכיוון שהחוק הזה הוצא מחוק ההסדרים ומכיוון שהיתר מפעל הפיס באופן קלנדרי נגמר בסוף שנת 2016, סיימנו את היתר מפעל הפיס והתחלנו את החקיקה פה.

<איתי טמקין: זה מה שקרה בגלל הפיצול של זה.

<איתי טמקין: במסגרת ההיתר של מפעל הפיס נכנס סעיף של קצובת במפעל הפיס.

<איתי טמקין: מכיוון שהסעיף הזה נכנס אנחנו רצינו להכניס את אותו הסדר של שוויון - -

עוזי דיין: לא קשור.

עוזי דיין: בפיס, כחברה לתועלת הציבור, רשמנו את עצמנו לפני חמש שנים, ועשינו קצובת כהונות לכל התפקידים בפיס, כולל היושב-ראש.

עוזי דיין: אבל אל תקשרו את זה לטוטו.

רועי פולקמן: אתה צודק, מר דיין.

רועי פולקמן: ההערה היחידה הייתה, האם צריך לייצר השוואה מסוימת בין המצב של הטוטו לבין - - -

עודד פורר: את זה גיליתם רק השבוע?

עוזי דיין: זה לא קשור להיתר.

עוזי דיין: זה אנחנו הסכמנו על עצמנו.

רועי פולקמן: זה נאמר גם קודם.

רועי פולקמן: איתי, נראה לי שמיצינו את העניין הזה.

רועי פולקמן: אני מודה לך על הדברים.

רועי פולקמן: אני מבקש שני משפטים מנציג המשטרה, בבקשה.

<אריאל גד סעד: בוקר טוב, אני רפ"ק במדור אכיפה כלכלית בחטיבת המודיעין.

<אריאל גד סעד: מבחינת המשטרה, אין לנו מספיק נתונים לאמוד בטווח הזמן הקטן שהיה, את הזליגה של המהמרים במכונות לצד הלא חוקי.

<אריאל גד סעד: מה שכן, אנחנו יכולים לראות בשנים האחרונות שחל גידול בשני ההימורים – גם החוקיים - -

עוזי דיין: אתה לא יכול לראות מה אנשים שמשחקים כל יום עושים עכשיו?

רועי פולקמן: מר דיין, מה שהוא אמר זה שמאז סגירת המכונות זה לא רלוונטי.

רועי פולקמן: הוא לא יכול לדעת מה קרה כרגע אם עברו ללא חוקי.

עוזי דיין: זה מה שאני שואל, איך הוא לא יודע.

עוזי דיין: הוא לא חי בארץ.

עוזי דיין: יש עשרת אלפים מכונות לא חוקיות.

עוזי דיין: אתה לא יודע מה אנשים עושים היום?

עוזי דיין: הולכים לצד השני של הרחוב.

רועי פולקמן: אז הוא אומר, שהוא לא יודע את זה.

רועי פולקמן: אבל הוא נציג המשטרה, והוא אומר שהוא לא מכיר את זה.

<קריאות: - - -

<אריאל גד סעד: מה שאנחנו אומרים זה שההימורים הלא חוקיים מתרכזים יותר באינטרנט ופחות במכונות.

<אריאל גד סעד: המכונות זה שוק יציב, לפי המידע שיש אצלנו.

עוזי דיין: כמה יש?

רועי פולקמן: מר דיין, זה לא עובד ככה.

רועי פולקמן: אם תרצה להעיר הערה בסוף אני אתן לך, ברשותך.

רועי פולקמן: אני מאוד מכבד אותך, אבל זה לא הדרך.

<אריאל גד סעד: זה שוק מאוד יציב, והגידול הניכר של המהמרים הלא חוקיים עובר לאפיק של האינטרנט ולא נשאר במכונות.

<אריאל גד סעד: רציתי גם להגיד בעניין הלבנת הון.

<אריאל גד סעד: בדמנו הגענו למקום הזה כדי להכניס את הנושא של קידוד הספרות של תעודות הזהות גם לתחום הטוטו וגם למפעל הפיס לגירודים שגם שם יש זכיות של עד שבע מאות חמישים אלף שקל שלא ניתן להם מענה בקידוד של תעודות זהות.

<אריאל גד סעד: בשלב הבא אנחנו מאמינים שתקום רגולציה שתלווה בחקיקה או סנקציות שיוטלו על מי שמוכר זכויות שזה אפיק של הלבנת הון שיכול לבוא מההימורים החוקיים שגם אותם אנחנו רוצים למנוע.

רועי פולקמן: תודה.

רועי פולקמן: מר רוזובסקי, בבקשה.

רועי פולקמן: משפט אחד.

רועי פולקמן: אנחנו לא פותחים את הדיון הזה עכשיו.

רועי פולקמן: אמרתי לכם, הדיון ייפתח כשיוצגו נתונים.

רועי פולקמן: יש לך הערה ספציפית קצרה, בבקשה.

<איל רוזובסקי: לדעתי, הוועדה צריכה לדעת.

<איל רוזובסקי: אני מייצג את GBI, ואני מייצג כאן אינטרס.

<איל רוזובסקי: ההחלטה שבגינה אנחנו נמצאים כאן היא שבתוך הצעת החוק יש שלוש מילים שאומרות שסעיף 8ב בטל.

<איל רוזובסקי: אתם צריכים לדעת, חברי הכנסת, שבסעיף 8ב יש מנגנון שאומר שאם יש שינויים לרעת הציבור ולרעת המהמרים אפשר לבטל את זה.

<איל רוזובסקי: למה מביאים לביטול החוק ולא עושים את זה באמצעות המנגנון שהחוק קובע?

<איל רוזובסקי: עושים את זה כי יודעים שזה לא יעמוד במבחן, כי אין שינוי נסיבות מהותי כפי שאמרו.

<איל רוזובסקי: האמירות כאן שמרוצי סוסים הם יותר ממכרים הם יותר מאמר דעה עיתונאית, כי המחקרים בעולם - -

<איתי טמקין: אני לא העברי על זה ביקורת.

<איתי טמקין: זאת אמירה קצת קשה.

רועי פולקמן: עורך דין רוזובסקי, עם כל הכבוד – תדמיין את הפתעתי נציג GBI על סוללת ששת עורכי הדין שהגיעו היום לדיון – דמיין את הפתעתי על המיליונים הרבים שאתם מרוויחים, ואתה פתאום אומר, זה ברור שאין הוכחה כזאת.

רועי פולקמן: דמיין את הפתעתנו.

רועי פולקמן: לכן הטענה - -

<איל רוזובסקי: ביקשתם - -

רועי פולקמן: לא, לא.

רועי פולקמן: מכיוון שכאן זה איננו בית משפט, והטענות ההצהרתיות - -

<איל רוזובסקי: לא תיתן לי לדבר?

רועי פולקמן: כרגע לא.

<איל רוזובסקי: תן לי להשלים את המשפט שלי.

רועי פולקמן: איל, אני מצטער, התשובה היא לא.

<איל רוזובסקי: התחלתי אותו.

<איל רוזובסקי: תן לי להשלים.

רועי פולקמן: התשובה היא לא.

<איל רוזובסקי: למה לא?

רועי פולקמן: אני אסביר.

<איל רוזובסקי: אני משאיר אתכם עם משפט באמצע.

<איל רוזובסקי: אתם תלכו הביתה - - -

יגאל גואטה: תכבד קצת את היושב-ראש.

רועי פולקמן: אני לא רוצה להוציא אותך מכאן.

רועי פולקמן: אני מכבד אותך.

רועי פולקמן: אבל - -

<איל רוזובסקי: תן לי להשלים משפט.

רועי פולקמן: לא.

רועי פולקמן: אתה פתחת רע מאוד.

רועי פולקמן: הצהרות אני מוכן לקבל.

רועי פולקמן: יש כאן מנכ"ל הטוטו ויושב-ראש הפיס.

רועי פולקמן: הדבר היחיד שתוכלו להציג בוועדה זה נתונים.

רועי פולקמן: שום דבר אחר לא.

רועי פולקמן: אבל הצהרות על עמדות ומה דעתכם - -

<איל רוזובסקי: אנחנו לא נשמענו בוועדה.

רועי פולקמן: אני מסיים - -

<קריאות: - - -

רועי פולקמן: אני לא פותח את הדיון העקרוני הזה.

רועי פולקמן: אני רוצה לתת למר שרעבי לגעת בכמה נקודות.

רועי פולקמן: היועצת המשפטית משפט.

רועי פולקמן: מר שרעבי, אני ארצה לשמוע על הסוגיות הנוספות כי אני רוצה שלקראת הדיון הבא על נתכונן על הסעיפים הפתוחים.

רועי פולקמן: אני ארצה את התייחסותך לכמה נקודות, ואני אגיד מהן, שקשורות גם להערות של חברי הכנסת.

רועי פולקמן: בבקשה, ורד.

<ורד קירו זילברמן: חבל מאוד ששוב אתה חוזר על טענות לא רלוונטיות.

<ורד קירו זילברמן: למחוקק יש זכות לשנות את החוק.

<ורד קירו זילברמן: אתה לא תגיד לו אם לשנות את החוק או לא.

<איל רוזובסקי: את צודקת.

<ורד קירו זילברמן: אל תענה לי.

רועי פולקמן: מר רוזובסקי, די.

<איל רוזובסקי: אבל אם היא מדברת אלי בטון כזה תוקפני אני לא יכול לענות?

רועי פולקמן: ורד, בעדינות אליו.

<ורד קירו זילברמן: אוקיי.

רועי פולקמן: אז אני אטפל בזה.

רועי פולקמן: בסדר גמור.

<ורד קירו זילברמן: הוועדה ביקשה מכם נתונים.

<ורד קירו זילברמן: אני גם דיברתי עם העורך דין המכובד ועם הנציג הבריטי.

<ורד קירו זילברמן: דיברתי בשפתו, וביקשתי נתונים כדי שהוועדה תוכל לקבל מידע על היקפי הפעילות של הזכיין - -

<איל רוזובסקי: אמרנו שניתן את זה.

<ורד קירו זילברמן: אתה תקשיב לי עד הסוף.

<זוהר לנדה: אנחנו נביא - -

<ורד קירו זילברמן: - - כמה רווח הוא עשה, כמה הוא הפסיד, ואיזה חלק מדינת ישראל בכל הרווחים הכלליים – כדי שהוועדה תוכל לקבל החלטה מושכלת, וחברי הכנסת יוכלו לקבל החלטה מושכלת.

<ורד קירו זילברמן: זה היה לפני שבועיים.

<ורד קירו זילברמן: עד רגע זה אתם לא העברתם נתונים, ואם זה לא זלזול בוועדה תגיד לי אתה, מה זה.

<ורד קירו זילברמן: אתם יושבים ומעלים טענות כשאת הבקשה האלמנטרית של הוועדה שתוכל לדון על בסיס נתונים אתם לא מילאתם.

<זוהר לנדה: חלק מהנתונים הועברו.

רועי פולקמן: אנחנו ניתן לכם להתייחס.

רועי פולקמן: בדיון הבא ניתן לכם להתייחס.

רועי פולקמן: אני רוצה להגיד מילה לסיכום - -

<ורד קירו זילברמן: לא הועבר כלום.

<זוהר לנדה: ברור שעבר.

<זוהר לנדה: הוא אמר גם בדיון.

רועי פולקמן: חברים, אני לא רוצה את העימות הזה כאן עכשיו.

רועי פולקמן: אני רוצה לסכם את הפרק הזה.

רועי פולקמן: הדברים שיותר מטרידים את חברי הכנסת זה השמירה על הספורט והעלויות למדינה.

עוזי דיין: והזכיינים.

רועי פולקמן: והזכיינים.

עודד פורר: ולאפשר מסלול כמו שהתחייב מנכ"ל משרד האוצר בישיבה הקודמת.

רועי פולקמן: אלה הדברים שמטרידים בעיקר את חברי הכנסת.

רועי פולקמן: אני לא חושב שיש מחלוקת אצל חברי הכנסת שצריך להוציא את מרוצי הסוסים.

רועי פולקמן: מה שהתחדש לי עכשיו - -

יואל רזבוזוב: המחלוקת שלנו עברה לגובה - - - זה עניין - -

רועי פולקמן: ברור, ברור.

רועי פולקמן: אני לא חושב שיש מחלוקת בוועדה על כך שמרוצי הסוסים זה מוצר מזיק וממכר.

רועי פולקמן: הדיון היחיד שחידש לי כאן היום היה שגם בתוך המוצרים הממכרים יש מוצרים יותר תחליפיים ופחות תחליפיים ללא חוקי.

רועי פולקמן: הטענה היא שמוצר כמו מרוצי סוסים הוא פחות תחליפי למוצרים הלא חוקיים זאת טענה חשובה מאוד.

רועי פולקמן: ואז להגיד שבתוך מדרג המוצרים הממכרים למה מרוצי סוסים.

רועי פולקמן: אני אומר את זה אפילו מטעמי הספורט הישראלי.

רועי פולקמן: ראינו איפה משדרים אותו.

רועי פולקמן: זה לקחת מוצר ולדחוף אותו.

רועי פולקמן: זה כמו להגיד מחר שמדינת ישראל רוצה רולטה.

רועי פולקמן: אפשר להכניס רולטה, אבל אין בזה תועלת למשק הישראלי ולא לספורט הישראלי.

יואל רזבוזוב: האוצר התלבש על הסוסים, ובטוח שהוא יציג לנו את כל ההתאמות בשביל להוציא.

יואל רזבוזוב: אני בטוח שאם ניקח כל מוצר בשוק ההימורים ונתלבש עליו יגרמו לנו להוציא אותו.

יואל רזבוזוב: אנחנו כאן לא מבינים בזה ולא מדברים על זה.

רועי פולקמן: אני רוצה לתת לשרעבי להתייחס לחלקים האחרים.

עודד פורר: אנחנו אמורים להצביע, ואותנו מעניינות בדיוק הנקודות האלה: מה יהיה הפיצוי עצמו, ואיך בסוף אתה גורם לזה שהזכיינים - - - באבחת חרב, אלא נותן את אותו מסלול יציאה נכון וראוי.

רועי פולקמן: אז תכף נתייחס.

רועי פולקמן: בבקשה, חבר הכנסת איציק שמולי.

איציק שמולי: אדוני היושב-ראש, דיברת בשם ההבנה הכללית בוועדה.

איציק שמולי: גם המצגת חשובה, אבל קצת מתפרצת לדלת פתוחה.

איציק שמולי: אנחנו לא מביעים התנגדות עקרונית שלא יהיו מרוצי סוסים.

איציק שמולי: זאת לא השאלה.

איציק שמולי: מבחינתי תרשום הסתייגות שלי – משנת 2018 שיבטלו הכול – אין מרוצי סוסים, אין חיש גד, אין כלום.

איציק שמולי: השאלה היא לא כן או לא מרוצי סוסים, השאלה היא מהו תג המחיר שמוצמד לרפורמה.

איציק שמולי: אם תג המחיר הוא מאתיים מיליון שקל אני שם פה מאתיים הסתייגויות מה לעשות עם הכסף.

רועי פולקמן: אני מציע לא להזכיר את המספר הזה כי אין לו על מה להתבסס.

רועי פולקמן: זה שזורקים פה מספרים זה יכול להיות גם חצי מיליארד.

יגאל גואטה: הוא אמר "אם".

רועי פולקמן: אני לא יודע.

רועי פולקמן: בינתיים אני שומע - -

יואל רזבוזוב: בגלל זה אנחנו לא רוצים להצביע.

יואל רזבוזוב: כי אנחנו לא יודעים.

רועי פולקמן: זה נכון בכל מספר.

רועי פולקמן: אני יכול להגיד "חמש מאות מיליון".

עוזי דיין: למעלה מחמש מאות מיליון.

עוזי דיין: לא על מרוצי הסוסים.

עוזי דיין: בסך הכול.

רועי פולקמן: ברור.

איציק שמולי: גם לטענתך, אדוני היושב-ראש – אני לא יודע אם הייתי בכנסת או לא כשהעבירו את המהלך הזה, אבל אמרת "מחטף".

איציק שמולי: חלק מהעניין הוא שהעבירו את זה מהר מאוד ולא היה בסיס להחלטה הזאת.

איציק שמולי: אז בואו לא נעשה אותה טעות פעמיים.

איציק שמולי: אם פעם אחת העבירו רפורמה ענקית שהיום יש לממשלה כל כך הרבה ביקורת עליה שהיא לא מבוססת, והיא עברה במחטף – אז בואו לא נעשה את אותו דבר.

איציק שמולי: אני אומר שאם רוצים לבטל – לבטל, אבל בואו נדע על מה אנחנו חותמים – כמה הולכת לעלות הרפורמה הזאת.

רועי פולקמן: דיברת הרבה קודם, אז רק ברשותך.

רועי פולקמן: אני רוצה לפנות למנכ"ל משרד האוצר ה- -

יגאל גואטה: אני דווקא רואה שעל הנקודות שמטרידות אותי לא דנים בכלל בוועדה.

יגאל גואטה: מה עושים עם המהמרים האלה – איך פותרים את הבעיה של המהמרים?

רועי פולקמן: נכון, כי זה לא הדיון.

יגאל גואטה: וכשאיתי אומר שהפרמטר למוצר בעייתי זה הזמינות וגודל הזכייה, ואני יוצא החוצה ומתקשר לחבר שיש לו דוכן פיס, שזה ודאי דבר זמין, ואני שואל אותו, מה גודל הזכייה, הוא אומר לי – חצי מיליון.

יגאל גואטה: אז אני לא מבין על מה מדובר פה.

רועי פולקמן: אתה נוגע בנקודה חשובה אחרת.

רועי פולקמן: משרד הרווחה כאן.

יגאל גואטה: כאשר איתי הסביר את הנושא של כהונת מנכ"ל – אני ממש שמח עכשיו.

יגאל גואטה: אני מבין שהכול טוב, הכול יפה והכול נחמד, ובכלל כל החוק של הכהונה של חמש שנים זה למנכ"ל הקיים, להאריך לו בחמש שנים.

איציק שמולי: זה נועד לעשות את המנכ"ל ממושמע וצייתן במשא ומתן, זה הכול.

איציק שמולי: לשבור לו את הידיים.

רועי פולקמן: בלי פרשנויות.

רועי פולקמן: מנכ"ל משרד התרבות והספורט, יוסי שרעבי.

רועי פולקמן: יש כמה סוגיות חדשות שהוצגו לחברי הוועדה, ועליהן נדון ביום שני.

רועי פולקמן: אני רוצה את הדגשים שלך.

רועי פולקמן: היו שתי הערות חשובות – אחת לנושא הפרסום.

רועי פולקמן: היו הערות של חבר הכנסת ביטן ואחרים - -

יגאל גואטה: איפה מנכ"ל הטוטו?

איציק שמולי: איך נראה מנכ"ל הטוטו שאנחנו כל כך מגנים עליו פה?

<איציק לארי: לא נעים לי.

רועי פולקמן: אתה זוכה למחמאות מכולם, מר לארי.

רועי פולקמן: כולם החמיאו לך.

<איציק לארי: מערכת היחסים שלנו עם האוצר היא בדרך כלל מצוינת גם אם לפעמים יש ויכוחים ענייניים.

<איתי טמקין: אני יכול לאשר מה שאמר מנכ"ל הטוטו.

יגאל גואטה: זה כבר נשמע לא טוב שאתה מפוחד.

רועי פולקמן: כיוון שהתנהלה עבודה בין משרד האוצר, משרד התרבות והספורט ומשרד המשפטים כדי להביא את הנוסח, אני רוצה את הדגלים שלך.

רועי פולקמן: כדי שביום שני נגיע לנוסח אנחנו רוצים לדעת שיש הסכמות ביניכם לבין משרד האוצר על הנוסח המוצע.

רועי פולקמן: אני יודע שלגבי הפרסום הנוסח לא משקף את ההסכמות, ואני אשמח לשמוע ממך איפה הדגלים שאתה רוצה שחברי הוועדה יהיו ערים להם.

<יוסי שרעבי: תודה רבה, אדוני היושב-ראש, יש ברגע זה חמישה דברים שדיברנו עליהם אבל עדיין לא באים לביטוי בכתובים, ואני מקווה שיבואו לידי ביטוי בכתובים.

<יוסי שרעבי: קודם כול אני רוצה לפתוח ולומר, שאנחנו מתנגדים בכל תוקף לניסיון לעשות הגבלת כהונה כפי שנעשה ובדרך שזה נעשה.

<יוסי שרעבי: אין לזה בסיס משפטי, ואני חושב שזה גם לא ערכי ולא מוסרי ומהותית זה לא לעניין.

<יוסי שרעבי: הדיון לגבי קצובת כהונה יכול לבוא בחקיקה נפרדת.

<יוסי שרעבי: לנו אין התנגדות לקצובת כהונה של בעלי תפקידים בכירים, אבל הדרך שבה זה נעשה לא מקובלת עלינו.

<יוסי שרעבי: אנחנו נתנגד למהלך הזה בכל תוקף.

<יוסי שרעבי: יש ארבע סוגיות שעדיין תלויות ועומדות בינינו לבין האוצר.

<יוסי שרעבי: דיברנו עליהן.

<יוסי שרעבי: יש לכאורה הבנות, ואני אומר לכאורה כי אנחנו צריכים לראות אותן כתובות.

<יוסי שרעבי: ראשית הסוגיה של הפרסום.

<יוסי שרעבי: הטוטו בשנה האחרונה, השקיע כמאה ועשרה מיליון שקלים בתחום הפרסום והשיווק, כולל בהימורי הסוסים.

רועי פולקמן: רק לשאול שאלה כדי לדייק: זה פרסום, שיווק ותפעול?

<יוסי שרעבי: כן.

<יוסי שרעבי: כל העוגה.

<איציק לארי: כולל גופי ספורט.

<יוסי שרעבי: כן, כולל גופי ספורט.

<יוסי שרעבי: בשיח בינינו לבין האוצר ברגע זה יש דיון האם להעמיד לנו את הסכום הנומינלי בקיזוז הכסף של מרוצי הסוסים או להעמיד את האחוזים.

<יוסי שרעבי: השיח היה - - - ואנחנו מחדשים - - -זאת סוגיה שצריכה להיפתר.

<יוסי שרעבי: היא מקרינה על שורת הרווח - -

רועי פולקמן: אני רק רוצה לעצור אותך כדי להבין משהו.

רועי פולקמן: אני מבין שיש שתי סוגיות שנידונו: אחת היא הרצפה שמטרידה כאן גם את גופי הפרסום שנמצאים כאן בחדר וגם את הטוטו.

רועי פולקמן: יש רצפה שלפיה הבנץ'-מארק של 2015 לא ייפגע, ועליו דובר איתכם.

רועי פולקמן: במקביל יש אחוזים שזה השיפוע.

רועי פולקמן: להבנתי, הייתה פה הבנה ששומרים לכם את הרצפה, כלומר לא תהיה הפחתה בהיקפי הפרסום שהיו ב-2015, אבל השיפוע יהיה איטי יותר.

רועי פולקמן: זאת אומרת השיפוע כן אומר שמורידים את האחוז, אבל מבטיחים לכם את הרצפה.

רועי פולקמן: כלומר אנחנו מאטים.

רועי פולקמן: הרי הראייה הייתה שיש שיפוע תלול, ועוגת הפרסום לא תגדל בקצב שהיה צפוי.

רועי פולקמן: האם על זה אנחנו מדברים?

רועי פולקמן: כי כאן, להבנתי, היו הבנות.

<יוסי שרעבי: זאת הייתה ההצעה האחרונה שהונחה לפנינו.

<יוסי שרעבי: אני רק אומר שכל ההצעות האלה עדיין לא קיבלו ביטוי.

רועי פולקמן: בסדר.

רועי פולקמן: אבל זה רוח הדברים – השיפוע והבטחת הרצפה.

<יוסי שרעבי: כן.

<יוסי שרעבי: לגבי הפרסום זה רוח הדברים.

<יוסי שרעבי: שנית, זה המתח בין אחוזי הרווח לבין החזרי הפרסים.

<יוסי שרעבי: כאן יש שלושה אחוזי ניעות שמאפשר לנו האוצר.

<יוסי שרעבי: זה מופיע כבר.

<יוסי שרעבי: זה גם אמור לתת מענה לשורת הרווח.

<יוסי שרעבי: סוגיה נוספת שגם עליה קיבלנו הצעה וגם אותה אנחנו רוצים בכתובים זה המגבלה על שעות הפרסום וגם לגבי שעות הפרסום.

<יוסי שרעבי: זאת גם סוגיה נוספת שדיברנו עליה לכאורה.

<יוסי שרעבי: אני אומר "לכאורה" כי הכול צריך להיות כתוב.

<יוסי שרעבי: לכאורה גם שם יש הבנות שהן בעיני מספקות.

<יוסי שרעבי: דבר אחרון, החזר בגין אובדן הכנסות כתוצאה מביטול מרוצי הסוסים.

<יוסי שרעבי: אנחנו הכרזנו שאנחנו לא מתנגדים.

<יוסי שרעבי: אותנו מטרידה שורת הרווח והספורט הישראלי.

<יוסי שרעבי: ברגע שאנחנו נותנים לזה מענה, אנחנו כמובן לעניין הזה אדישים.

<יוסי שרעבי: לגבי המספרים – אנחנו מתנהלים כשהטוטו מסיים את הביצועים של הטוטו לשנת 2016 באזור חמש מאות תשעים מיליון.

<יוסי שרעבי: - - - זה עוד שלושים מיליון.

<יוסי שרעבי: כלומר הטוטו היה מסוגל לייצר השנה קרוב לשש מאות עשרים מיליון.

<איתי טמקין: מהלך מבורך שקודם על-ידי משרד התרבות והספורט ומשרד האוצר.

<יוסי שרעבי: אנחנו מקווים שכל ההבנות שעליהן דיברנו יבואו גם בכתובים, ואז נדע גם לומר שאנחנו יודעים להציג כאן את שורת הרווח של הטוטו לפחות בחמש מאות ארבעים-חמש מאות חמישים מיליון.

<יוסי שרעבי: עליהם נביא את הגידול כתוצאה מאובדן ההכנסות של מרוצי סוסים.

<יוסי שרעבי: ואז אנחנו נגיע פחות או יותר למספרים שאנחנו מדברים עליהם.

יואל רזבוזוב: לא הבנתי מאין הדלתא הזאת.

<יוסי שרעבי: אחת ההצעות שהובאו לפתחנו שרצו להביא אותה לביטוי בכתובים היא שאנחנו נקבל סוג של יריעת ביטחון לתקופת המעבר שזה הגידור.

<יוסי שרעבי: זה יעבור מכספים אחרונים, אבל זה מנגנון.

<יוסי שרעבי: זה מנגנון בסדר.

<יוסי שרעבי: אין לנו בעיה עם המנגנון הזה.

<יוסי שרעבי: המנגנון אומר שהכסף יבוא מתוך הכספים - - - וככל שיש לנו התחייבויות לכספים האוצר יזרים לנו את הכסף הזה.

רועי פולקמן: נותנים רשת ביטחון.

רועי פולקמן: מה שאמר מנכ"ל התרבות והספורט, וזה הדבר המהותי כדי שלא נחזור אחורה, ונתעסק בדיון הבא בנוסחים הסופיים – ההבנות ברוב הנושאים האלה שעיקרם הבטחת התקציב – יש הסכמות.

רועי פולקמן: זה יופיע בכתובים.

רועי פולקמן: כמו שאמר מנכ"ל משרד התרבות והספורט – הם הסכימו.

רועי פולקמן: הדבר היחיד שיש בו עוד פיין טיונינג ודיוקים זה סוגית הפרסום שבה גם שם יש דיבור על הרצפה, כלומר איך לא פוחת מרצפה שעליה הוסכם, ויש השיפוע, הגידול.

רועי פולקמן: דובר על מיתון של הגידול.

רועי פולקמן: גם על העיקרון הזה היו דיונים עם הצוות המקצועי של משרד התרבות והספורט, והגיעו להסכמות.

רועי פולקמן: לכן, להבנתי, יש מחלוקת על נושא מינוי המנכ"ל.

רועי פולקמן: היא נאמרה בצורה מאוד ברורה.

רועי פולקמן: מיד אני אגיע לזכיינים.

רועי פולקמן: מבחינת האמירה בעניין הפגיעה בספורט, על התנהלות בין משרד התרבות והטוטו, להבנתי, חוץ מסוגיית קצובת הכהונה יש הבנות.

רועי פולקמן: אנחנו רוצים לראות אותם מנוסחות, אבל יש הבנות ברורות - -

יואל רזבוזוב: צריך לבדוק אותן.

רועי פולקמן: ברור.

רועי פולקמן: אבל יש הבנות ברורות.

רועי פולקמן: הדברים האלה ינוסחו.

עודד פורר: אנחנו נרצה לראות את ההבנות האלה.

רועי פולקמן: הוא אמר שההבנות יופיעו בנוסח הסופי שיונח לפניכם ביום שני.

רועי פולקמן: רוב ההבנות שדוברו נמצאות כבר בנוסח שלפניכם.

רועי פולקמן: זה נוסח מתוקן שהופץ אתמול.

רועי פולקמן: לכן אנחנו לא מקריאים את זה היום.

רועי פולקמן: רוב ההבנות האלה נמצאות, ואם יהיו דיוקים אחרונים הם יוצגו לפני כן.

איציק שמולי: גובה הפיצוי – כן מאתיים מיליון או לא מאתיים מיליון.

רועי פולקמן: זאת סוגיה נפרדת שעוסקת בזכיין.

<זוהר לנדה: אין גם התייחסות להוראות מעבר.

איציק שמולי: בדיון הקודם אמרנו שהחוק לא מתקדם לפני שאנחנו יודעים מה קורה.

רועי פולקמן: יש עוד שתי סוגיות אחרונות כדי שנוכל לסיים את זה.

רועי פולקמן: סוגיה אחת זה איך אנחנו יודעים שלא נפתחים פה בסיכונים גבוהים מדי מול הביטול של מרוצי הסוסים.

רועי פולקמן: זאת סוגיה אחת שהעלו כאן חברי הכנסת; הסוגיה השנייה היא להתייחס לסוגיית הזכיינים.

רועי פולקמן: מול משרד התרבות אנחנו מתקדמים טוב, ונראה שזה בסדר.

רועי פולקמן: שתי הסוגיות האחרונות שנשאר לנו לסגור זה סוגית הזכיינים וסוגיית העמלות.

רועי פולקמן: ינון, בבקשה.

<ינון אנגל: אני רוצה להעיר לאיתי.

<ינון אנגל: היה סיכום עם מנכ"ל משרד האוצר שמבדילים בין פרסום לבין שיווק.

<ינון אנגל: משום-מה בהגדרות בסעיף 1א אני מוצא בתוך הוצאות פרסום הגדרות של "יחסי ציבור", "דוברות" ו"שיווק".

<ינון אנגל: שיווק – הוסכם במפורש שזה נפרד לגמרי ולא בתוך הסכום.

<ינון אנגל: אני לא רוצה להגיד שהגניבו, אבל זה יתחלק.

<איתי טמקין: אני אסביר לכבודו מה נקבע בסוף, ואולי אני אייתר את מה שאתה אומר.

<איתי טמקין: מה שנקבע עם משרד התרבות והספורט שכל החבילה הזאת בניכוי הוצאות הפרסום על מרוצי סוסים תישאר כפי שהיא בין אם קוראים לה כך או אחרת.

<איתי טמקין: לא תהיה פגיעה ברמה הנומינלית שלה.

<ינון אנגל: ברמה הנומינלית, לפי מידע שאנחנו אספנו, הסכום היה חמישים ושניים מיליון שקל ב-2015 ושישים מיליון שקל ב-2016.

<ינון אנגל: השאלה אם אתם מכוונים למספרים האלה.

רועי פולקמן: אני מציע שתשב עם הצוות של משרד התרבות כי על זה היו הבנות.

<שי באבד: אמרתי את זה כבר בוועדה, וזאת תהיה ההנחיה, שהבסיס של 15' בפרסום לא ייפגע.

<ינון אנגל: ההערה האחרונה – שמתם תקרה למעלה שלא הייתה מעולם.

רועי פולקמן: התקרה היא אכן סוגיה, ואנחנו עוד נקיים עליה דיון.

רועי פולקמן: אני מבקש, אדוני המנכ"ל, שתי סוגיות שהעלו כאן חברי הכנסת.

רועי פולקמן: לפני כן אני רוצה לשמוע נציג אחד של הזכיינים.

רועי פולקמן: נגענו בסוגיה מול משרד התרבות, ואנחנו מתקדמים יפה; נגענו בסוגיה העקרונית עד עכשיו.

רועי פולקמן: שתי הסוגיות הגדולות זה איך אנחנו מבטיחים לא לפתוח אירוע דרמטי מול זכיין מרוצי הסוסים ושנית סוגיית הזכיינים.

רועי פולקמן: זה כולל עמלות ופיצוי.

רועי פולקמן: נציג הזכיינים, בבקשה.

<שלומי ברזני: אדוני היושב-ראש, אלי כהן הנחה עד הוועדה הזאת לשבת איתנו.

<שלומי ברזני: אתה יכול רק לשאול אותם למה הם לא עשו את זה?

רועי פולקמן: הבנתי, אדוני.

עודד פורר: לא ישבתם איתם בכלל?

<שלומי ברזני: ב-1:00 בלילה לפני עשר שעות - -

רועי פולקמן: קיבלתי.

רועי פולקמן: לגבי מה שמציעים לכם אני לא מתכוון לנהל את המשא ומתן פה.

<שלומי ברזני: סליחה, אדוני - - -

רועי פולקמן: הבנתי.

רועי פולקמן: איתי או מנכ"ל האוצר, היו דיונים עם הזכיינים?

<איתי טמקין: היו דיונים לפני הישיבה הקודמת של הוועדה.

<איתי טמקין: מאז הישיבה הקודמת בוועדה אנחנו עבדנו על גיבוש הצעה בתוך משרד האוצר לזכיינים.

<איתי טמקין: ההצעה לעומת ההצעה שהוגשה קודם במונחים כספיים כמעט הועלתה בלמעלה מ-80% מההצעה שהועלתה לזכיינים לעומת ההצעה הקודמת.

<קריאה: זה מבייש, וזה מבייש.

רועי פולקמן: תודה.

<יעקב גנם: - - -

רועי פולקמן: חברים - -

<קריאות: - - -

רועי פולקמן: אני לא רוצה להוציא אתכם.

רועי פולקמן: אני רוצה להגיד שני דברים - -

<קריאות: - - -

רועי פולקמן: אדוני, אני אצטרך להוציא אותך.

<יעקב גנם: אז אני אצא ואחזור עד שתקשיבו לנו.

<יעקב גנם: אנחנו בשטח, ואנחנו - - -

רועי פולקמן: אנחנו נקשיב לך, אבל לא ככה.

רועי פולקמן: אני מבקש שתצא.

רועי פולקמן: שתי בקשות: יש להם נציג - -

<יעקב גנם: כל הלילה לא ישנתי בגלל - - - ב-1:00 בלילה.

רועי פולקמן: הדברים ייאמרו דרך הנציג שלכם.

רועי פולקמן: שנית, אנחנו ניתן זמן ונדון בזכיינים בשקט.

רועי פולקמן: אני יודע שיושב-ראש הפיס הגיע במיוחד.

עוזי דיין: אני זומנתי לזה - -

רועי פולקמן: אני יודע שהגעת לזה.

עוזי דיין: כל הדין והדברים עם הזכיינים אנחנו לא שותפים לו.

עוזי דיין: לא הוזמנו אליו, ואנחנו לא קשורים לו.

עוזי דיין: לכן אני לא רוצה להגיד עליו שום דבר, אבל הוא לא מחייב אותנו, לפחות.

רועי פולקמן: אנחנו נצטרך לראות את ההידיינות על הזכיינים.

רועי פולקמן: אנחנו ניתן את הזמן המתבקש לגבי הדיון בזכיינים.

עודד פורר: צריך להיות על זה דיון בוועדה.

רועי פולקמן: עם כל הכבוד, עודד, הזכיינים זה סוגיה חשובה מאוד, אבל אני לא חושב שעל זה צריך לנהל את הדיון הזה.

עודד פורר: זה אנשים, רועי.

רועי פולקמן: בסדר.

רועי פולקמן: אבל הדיון הזה יתקיים.

רועי פולקמן: המנכ"ל תכף ידבר.

רועי פולקמן: אני רוצה שהוא יתייחס לשתי נקודות: גידור הסיכונים מול הוועדה בדיון על הזכיין וסוגיית הזכיינים.

רועי פולקמן: חיים טל, בבקשה, משפט, ואני רוצה שהמנכ"ל יסכם.

<חיים טל: זאת בושה וחרפה איך שהאוצר מתנהג כלפינו.

<חיים טל: זה לרמוס אותנו במלוא הכוח המשפטי שעומד מולו.

<חיים טל: אם ההתייחסות שלו היא לתת לנו פקס או מייל ב-1:00 בלילה ובזה להגיד בתקשורת שהם עושים עבודה נפלאה, אני לא יודעת אם הוא שר אוצר, שר תקשורת או שר רווחה – עדיין לא הבנתי מה התפקיד שלו.

רועי פולקמן: אני אשמח שלא תיתן פרשנות וציונים.

<חיים טל: הוא נותן לי ב-1:00 בלילה הצעת מחיר מביישת שהיא רחוקה במספרים פי עשרים וחמישה-שלושים מהמרחק שלנו.

רועי פולקמן: אני מכיר את הנתונים.

רועי פולקמן: זה ממש לא קרוב למה שאתה אומר.

<חיים טל: אנחנו לקחנו יועץ מקצועי חיצוני שקשור לאוצר בתפקידים קודמים שלו.

<חיים טל: ביקשנו ממנו לבנות נוסחה.

<חיים טל: שבו אתנו, תגידו מה אתם חושבים שמגיע לכם, ותעמידו נתונים.

<חיים טל: אם אתם ועדה רצינית שלוקחת מומחים לכל עניין תיקחו גם את המומחים שלנו.

<חיים טל: יש לנו מומחים חיצוניים שייתנו לכם פרמטרים שלא חשבתם עליהם.

רועי פולקמן: הבנתי.

רועי פולקמן: פשוט חייבים לסיים.

<חיים טל: שנית, הנושא של העמלות – נדמה לכם שאתם הולכים לדרוס לנו את העמלות ולפרק אותנו לגורמים.

<חיים טל: אנחנו פס הייצור.

<חיים טל: לא נעבוד, לא יהיה כסף, לא יהיה מפעל הפיס ולא טוטו.

<חיים טל: קחו את זה בחשבון.

<חיים טל: זה לא איום – זה יקרה.

רועי פולקמן: הובן.

רועי פולקמן: הדברים ברורים.

רועי פולקמן: אם יש דברים שאתם רוצים להעביר כמו נתונים או הצעות תעבירו אותם לוועדה.

<חיים טל: בבקשה.

עודד פורר: אני מבקש בשם החברים פה לקיים דיון על העניין הזה.

עודד פורר: אני רוצה שתוצג לנו הנוסחה של האוצר, איך נקבע הפיצוי.

עודד פורר: אנחנו רוצים לשמוע את הנוסחה שלהם ושל מפעל הפיס.

רועי פולקמן: ברור.

רועי פולקמן: המנכ"ל, בבקשה.

רועי פולקמן: שתי נקודות בקצרה כי אני לא רוצה לנהל כרגע דיון על הזכיינים.

רועי פולקמן: אני רוצה לדעת איך אתה רואה את ההתנהלות מול הזכיינים ושנית על ההתנהלות מול GBI.

<קריאה: - - -

רועי פולקמן: כי זה לא היום.

רועי פולקמן: לא עכשיו.

<קריאה: אז תגיד מתי.

<שלומי ברזני: אבל מה אני עושה בינתיים?

<שלומי ברזני: - - - חודש אני לא מביא כסף הביתה.

<שלומי ברזני: מה אתה אומר?

רועי פולקמן: ידוע.

רועי פולקמן: אנחנו נטפל בזה.

<שלומי ברזני: תעצור את כל הוועדה הזאת, תביא לי כבר כסף.

<שלומי ברזני: אני חודש אני לא עובד.

<שלומי ברזני: אתה יודע את זה?

<שלומי ברזני: אם יורידו לך 30% מה תעשה?

רועי פולקמן: אנחנו נתייחס לזה.

רועי פולקמן: אנחנו מבינים את הקושי.

<שלומי ברזני: תקשיב טוב, אם אני הולך לרחוב אתה בא איתי.

<שלומי ברזני: כולם פה באים איתי.

<שלומי ברזני: אני לא הולך לרחוב לבד.

<שלומי ברזני: גמרתם אותנו.

<שלומי ברזני: כל זה מהפופוליזם של כחלון.

<שלומי ברזני: הנה, תצלם אותי ככה.

<שלומי ברזני: צבועים פה כולם פה, ואתה הראשון.

רועי פולקמן: בבקשה, המנכ"ל.

רועי פולקמן: תסכם כי אנחנו צריכים לסיים את הדיון.

<שי באבד: צר לי מאוד על התלהטות של הרוחות והתפיסה של הזכיינים שלפיה המדינה נתנה להם לייצר כספים ממכונות מזל מכאן ועד עולם, וכאילו המדינה חייבת לפצות על זה מכאן ועד עולם.

<שי באבד: זה גם לא פעם ראשונה.

<שי באבד: זכיינים היו פה, והיה דיון עם הזכיינים בפעם הקודמת, ואנחנו נמשיך לנהל את הדיון גם בפעם הבאה.

<שי באבד: זה דיון הולך ומתמשך, והם אמרו את אותם דברים גם פה.

<שי באבד: זאת לא הפעם הראשונה, וכמובן, במה ניתנה להם, וגם אנחנו נפגשנו כמה פעמיים.

עודד פורר: - - - שיקרה משהו - - -

רועי פולקמן: עודד, אנחנו נעשה את זה.

עודד פורר: אתה סיכמת, לא אנחנו.

<שי באבד: נכון.

<שי באבד: והשתנה הרבה מאוד מהפעם הקודמת.

רועי פולקמן: אני לא רוצה שתיכנס לסיכומים.

רועי פולקמן: אנחנו נגיע לזה.

<שי באבד: אנחנו הצענו לזכיינים הצעה ראשונית בפעם הקודמת שאיתה באנו לוועדה.

<שי באבד: לזכיינים יש פער מאוד גדול בין מה שאנחנו רוצים למה שהם רוצים או שואפים לקבל.

<שי באבד: מבחינתם זה במונחים של שנה למרות שבפעם הראשונה הם הגישו חצי שנה.

<שי באבד: הפערים הם גם לא ריאליים - -

<קריאה: - - - לא על כסף.

<קריאות: - - - בצורה מסודרת.

<קריאות: הכול כדי שנוכל לשבת איתכם ולפתור - - -

רועי פולקמן: חברים, זה לא יקרה עכשיו.

רועי פולקמן: אנחנו צריכים לסיים את הדיון.

<שי באבד: אני מבקש לא להפריע.

<שי באבד: מבחינתם להשאיר את מכונות המזל.

<שי באבד: לא זה יקרה, ולא זה יקרה.

<שי באבד: מבחינתנו יש נקודת מוצא שבגינה התקבלה החלטת ממשלה.

<שי באבד: באותו יום של החלטת הממשלה, לצערנו הרב, הפיס - - - לזכיינים שלו.

<שי באבד: הזכיינים לא ידעו על החלטת הממשלה, ובגין זה אנחנו נמצאים במקום שאנחנו צריכים לנהל פיצוי וצריכים לדון על איזושהי תקופת מעבר, אחרת - - - החלטת הממשלה אם הייתה ניתנת התראה מסודרת לכל הזכיינים ולמשווקים לא היינו בנקודה הזאת.

<שי באבד: יתרה מזאת, יש כאלה שאומרים שגם הפיס העביר מסרים הפוכים, אבל אני שם את זה בצד.

<שי באבד: אנחנו דנו עם הזכיינים, הבאנו הצעה מחודשת לזכיינים שעברה אליהם אתמול.

<שי באבד: עד יום שני שנגיע לפה - -

<קריאה: - - - 1:00 בלילה.

<שי באבד: 1:00 בלילה היום.

<שי באבד: עד יום שני נציג את ההצעה המפורטת בפני חברי הוועדה, ולמה ההצעה הזאת נותנת מענה לתקופת מעבר ולפיצוי לזכיינים – כי גם אחרי התייעצות משפטית כי יש גם בג"ץ בנושא הזה.

<שי באבד: אנחנו נציג אותה בפעם הבאה.

<חיים טל: - - -

רועי פולקמן: אדוני המנכ"ל, יש חוק הבורסה, ואנחנו בשלב ההסתייגויות, אז אנחנו נהיה חייבים לסיים.

רועי פולקמן: תנוח דעתם של חברי הוועדה.

רועי פולקמן: גם התשובה לגבי ההתנהלות וגידור הסיכונים יוצג כאן.

רועי פולקמן: סוגיית הזכיינים – יוצג משהו ממצה, ואנחנו גם ננהל על זה דיון.

רועי פולקמן: אל דאגה.

יגאל גואטה: שיביאו את שתי העמדות – את העמדה שלהם ואת העמדה שלהם, וזה יהיה בפנינו.

רועי פולקמן: בסדר גמור.

רועי פולקמן: תודה רבה, הישיבה נעולה.